
АКЪ АЛТЫН 


чокътан Бугунь — ярын къышлакъкъа 

яш агроном келеджек. О, эльбетте, яш, эм 
озь акъранлары киби беджерикли, иште яныкъ 
юрек, чалышкъыр йигит олмалы. 

Этрафны бутюн кунь къыздыргъан кунеш, 
гуя иштен къызаргъан кетменджи киби, раат- 
ланмакъ ичюн уфукъ артына саркъа башлады. 

Шарафат пенджеренинъ янына барды ве 
онынъ эки къанатыны артынадже ачты. Узун 
чубукъларгъа сарылып, эвнинъ тёпесинедже ко- 
терильген юзюм япракъларынынъ гыржывалы 
кольгеси онынъ юзюне тюшти, серин ельчик 
сачларыны сыйпап алды. О пенджереден башы- 
ны чыкъарды ве эгилип, багъчалар тарафкъа 
узанып кеткен ёлгъа козь ташлады. Назары ёл- 
нынъ эки четинде бой-бойгъа тизильген юксек 
сельбилерде токъталды. Къонаяткъан кунеш- 
нинъ шавлелери аллангъан сельбилернинъ яп- 
ракъларыны назик акъшам тюслерине боялай. 
Диреклернинъ артында уджсыз-буджакъсыз, 
акъ-ешиль памукъ тарлалары. Мавы кокте исе 
памукъ киби беяз, енгиль булутлар ялдайлар. 

Шарафат пенджереде отурды ве энъсесини 
диваргъа таяндырып, хаяллы козьлерини тёпеге 
тикти. Лякин, шу ан, гуя хатрине муим бир шей 
тюшкен киби, абдырады ве саатине бакъты да 
тез-тез стол янына барды. Стол устюндеки чай- 
никни, башлангъан печенье пачкасыны ве чай 

5 ргаш атанынъ пенсиягъа чыкъкъаны энди 


ичкен вакъытында козь этип тешкерген кягъыт- 
ларыны, эписини долафкъа къойып, кетмеге 
азырланды. Пу арада яваштан къапы къакъылды. 
Шай дер экеч, къапынынъ арасында таныш олма- 
гъан бирисининъ тебессюмли юзю пейда олды. 

— Киринъиз, кириньиз,- деп, давет этти 
Шарафат. 

Къапыдан ичери, устюнде крахмаллангъан, 
ишлемели -кольмеги ве беяз чесуча штаны ол- 
гъан йигит кирди. Киргенинен о ничюндир ке- 
дерленди, юзюндеки тебессюм сёнди. 

— Багъышланъыз, манъа мында колхознынъ 
парторгы бар дедилер. О, гуя бир къабаат иш- 
леген киби, омузларыны къысты. Олар бири- 
бирине бакътылар. Къыз кулюмсиреди, янакъ- 
лары къызарды: 

— Догъру айткъанлар, буюрынъыз,— деди 
Шарафат, ашагъы бакъып. Озюнинъ сыкъыл- 
гъаныны дуйдырмайджакъ олып, о тез-тез йи- 
гитке креслоны косьтерип, отурмасыны тек- 
лиф этти. 

— Демек, сиз парторгсыньыз?-- тааджипле- 
нип сорады йигит. Онынъ юзюнде кене тебес- 
сюм пейда олды.-- Мен Карим Сапаровман, зе- 
наатым — агроном. Сизнинь колхозынъызгъа 
ишке елладылар. 

— А-а-а!-- Шарафат энди озюне кельди.- 
Биз сизни бир афтадан берли беклеймиз, о яш 
агрономнынъ къолыны самимийликнен сыкъ- 
ты.— Сиз тамам вакътында кельдинъиз. Мен 
энди кетмеге азырланаята эдим. Шимди дёр- 
тюнджи бригаданынъ шипанында меджлис ола- 
джакъ. Эгер сиз пек ёрулмагъан олсанъыз, юрю- 
нъиз берабер кетейик. Онда бригадирлер ола- 
джакълар, реис де оладжакъ. Сизни де бельким 

онда ишке тайин этермиз. Бизде чокъусы ва- 
къыт бойле меселелер тарлада, мааледе чезиле. 
Шарафат афу истеген киби кулюмсиреди — Эм 
бизим памугъымызны да корерсинъиз... 

..Елда оларнынъ янындан тоз котерип па- 
мукъ юклю машиналар кечтилер. Шарафатнен 
Сапаров машиналарнынъ чанъгъыткъан тозын- 
дан чекилип, арыкъ бою узангъан эндекли тёпеге 
тараф бурулдылар. Къыз огде кете ве тосат-тосат 
токътап, аркъасына айланып колхоз акъкъында, 
памукъ акъкъында икяе эте. 

— Эр алда... Эшкъ олсын сизге..-- деди 
къыз бираз сукюнеттен сонъ. Озю де ничюндир 
къызарды. Янында кетеяткъан йигит акъкъында 
тюшюнгенини дуяр деп сыкъылса керек. Къыз 
кене токътады. Сапаров абдырап онынъ аягъы- 
на баса язды. Не ичюн токътагъан экен, деп 
суаль берген киби козьлерини онъа тикти. 

Къыз омузындан саркъкъан къыйыгъынынъ 
уджуны пармакъларынен эзгелей,.. тюшюндже- 
си къайдадыр узакъта... 

— Билесизми... Насыл анълатайым сизге?..— 
деди де, козьлерини ашагъы алды. — Сиз кол- 
хозда чалышмагъа къарар бердинъиз. Энди биз 
мында ойле ишлер тешкилятландырайыкъ, ко- 
зюнъ корьсин! Эр кес шашар!.. Якъында кол- 
хозымызда янъы клуб курулып битти. Корь- 
дюнъизми? Ярын корерсинъиз. Яшларымыз да 
чокъ, эм эндиден сонъ даа чокъ оладжакъ, шеэр- 
де окъугъанлар битирип келелер. 

апаров талгъын давушнен: 

— Эльбет, эльбет. Сизнинъ колхозынъыз ме- 
ни къанаатлендиреджекке ошай,-- деди де Ша- 
рафатнынъ огюне тез-тез адымлады.— Энъ ях- 
шысы шу ки, Самаркъанд яқьын,-- деп ташлады 

о, аркъасына айланып.— Театр, кино... истеген 
вакъытынъда. Атта шеэрде биле яшамакъ, къат- 
нап чалышмакъ мумкюн! Эм тиджарет, эм зиярет. 

Олар бираз лаф этмей кеттилер. 

Шипангъа къадар бойдан-бой узангъан дут 
тереклери арасындан бир группа киши чыкъты. 

ишилер шипангъа тараф кете эдилер. 

— Ана, гъалиба бизим реис,— деди Шарафат 
элинен кимнидир косьтерип. Озю де джылмайып 
козь къыйыгъындан Сапаровгъа бакъып алды. 

— Къайсы? — деди де, Сапаров шашмалап 
тез-тез белиндеки къушагъыны сыкътырды, 
кольмегини тюзетти. Сонъ кечиттен четке чы- 
къып бир къач къутудан памугъыны чимчип 
алды ве буюк бир чеберликнен бир кереден эки 
аягъындаки ялтыравукъ лаклы аякъкъабынынъ 
тозуны сюртти. Памукъны четке котерип атты 
да, къолларыны огге узатып реиске таба адым- 
лады. 

Бу арекетлерни сейир этип тургъан Шара- 
фатнынъ козьлериндеки айдынлыкъ сёнди. О, 
бир ан тааджипленип тургъан сонь, эгильди, 
агрономнынъ ташлагъан памугъыны къолуна 
алды, пармакъларынынъ уджунен силькти ве пек 
къыйметли бир шейни темизлеген киби буюк 
назикликнен онынъ устюндеки тозуны уфюрди... 

— Мына, Шарафатхон, ниает энди бизде агро- 
ном да бар,-- деди реис, парторгны мемнюниет- 
ли тебессюмнен къаршылап алып. — Озю де 
атеш-козь йигитке ошай, — деди ве къакъылдап 
кульди о, Сапаровнынъ омузындан таптап. — 
Онынъ айткъанына коре, сиз къаршы олмаса- 
нъыз керек... э? Реис бир козюни къымып къыз- 
гъа бакъты. Сапаров да агъызыны джайдыра 
берип кулюмсиреди. 

— Мен?.. Мен кьаршыман,-- деди Шарафат 
серт давушнен. Сонъ, тишлеринен дудагъыны 
сыкъып бир кереден Сапаровгъа айланды. Оны 
сёзлерини эшиткен Сапаровнынъ агъызы ачы- 
лып къалды, козьлери фалташ киби фырыл- 
фырыл айландылар. 

— Бу да насыл шей? — деди реис, къоллары- 
ны джайип.— Илле бир фокус ташламасанъыз 
олмаз|.. 

— Сиз «акь алтынны» акһаретлеп котерип ат” 
тыньыз,-- деди Шарафат тынч давушнен, агро- 
номгъа бакъып. Онынъ чырайы ап-акъ олды. 
Акъшам къаранлыгъында юзюнинъ джиддийли- 
ги даа зияде сезильди.— Бу алтыннынъ эр бир 
граммы насыл етиштирильгенинден хаберинъиз 
бармы? Айлан да бакъынъыз артынъызгъа... 

Устьлерине къонгъан тоздан кок ренк алгъан 
мавы гемилер тарлада бири-бири артындан 
къувалаша. Этрафта мотор сеслери тынмай. Сол 
тарафтаки тарлада исе колхозджылар беллери- 
ни котермей памукъ джыялар. Етиштирильген 
памукънынъ эр бир тюбю, эр бир къутучыгъы 
оларнынъ къаба, териси чатлагъан ишкир элле- 
ринден кече. Олар тюплернинъ устюнде бир 
чымтым памукъ къалдырмайлар, буюк зорлукъ- 
нен, чокъ кишининъ кһан-тери тёкюлип асрал- 
гъан «акъ алтыннынъ» ерге тюшкен эр бир 
граммыны биле эгилип алалар. 

Сапаровнынъ йылтыравукъ аякъкъапларына 
Шарафатнынъ нефретнен бакъкъаныны эслеген 
реиснинъ акъылына: «Дост башкъа бакъар, 
душман аякъкъа», деген аталар сёзю кельди. 

— Шарафат, къызым, сен · даима эйилик 
къорчалай тургъан эдинъде,..— деди реис таа- 
джипленип.— Я бугунь санъа не олды аджеба? 


7 


аламат енге аякъларыны сувугьан сандал 

тюбюне тыкъып, кьамбырайып отура. 

Элиндеки эскирген, кягъытлары сарарып 
къалгъан. Әлифбенинь япракьларыны яваш- 
яваш чевире. Сенюккен козьлерини ири, къара 
арифли сатырлар устюнден юрсете. Бурюшик 
индже дудакълары сезильмез бир сакинликнен 
къыбырдайлар. 

Тыштан давуш эшитильгендайын олды. Къар- 
тий эллерини тизлерине тиреп, ахылдап-охыл- 
дап зорнен еринден турды ве пенджере янына 
кельди. Портакъал ренкли кунеш дам артына 
кечкенинден, къарлы азбарчыкъта шимди мавы 
кольгелер ойнашмакъта. Диварнынъ устюни 
акъ кийиздай къаплагъан ве эп иримекте 
олгъан къарда кунешнинъ шавлелери тельген- 
мекте. 

Дивар артындан атлы бир къаралты пейда 
олды. Башыны къулакъларынадже къызыл бас- 
манен саргъан. Ат дивар ягъасында голленген 
сувны туякъларынен шапылдатып, азбар къапы 
янына келип токъталды. 

-- Саламат енге! 

Саламат енге почтальонны сесинден таныды 
ве башына юн шалыны ташлап, эвинден чыкъ- 
ты. Иримекте олгъан къар устюнден местли га- 
лошларынен сакъына-сакъына адымлап, азбар 
къапыгъа барып етти. 

— Хош кельдинъ, огълум. Кене не хабер? 

тыс. СЧ ПАСА ы 


— Бир озюнъизге эки мектюп, енге! Бир де 
перевод. Мына, йигирми беш кумюш! 

-- Алла сагълыгъынъны берсин, огълум. 

-- Акьча ичюн мына бу кягъыткъа имза чек- 
мек керек, енге.-- Почтальон квитанцияны чан- 
тасы устюне кьойып, къалемини къартийге узат- 
ты.-- Мына, имзанъызны бу ерге къойынъыз. 

Саламат енге узакъ бир вакъыт ве буюк бир 
сабырнен квитанция устюне бир шейлер язды. 
Почтальон кунештен козьлерини къысып, къа- 
баат ишлеген адамнынъ тавурынен: 

— Мектюбинъизни окъуп берир эдим амма, 
ишим пек аджели,-- деди.— Бир бригадагъа даа 
бараджагъым, кунь исе батаятыр... 

Ниает, Саламат енге квитанцияны кери кьай- 
тарды. 

-- Машалла, къартийим, энди адынъызны да 
язмагъа огрендиньиз,-- деп тааджипленди поч- 
тальон.-- Ким огретти? 

-- Яхшы адамларнынь ярдымынен огрене- 
ятырым... 

-- Айды, сагьлыкьнен къалынъыз. 

-- Огьурлар олсун, огьлум... 

Саламат енге әвге кьайтып кирди, тирсеклери 
ипрангъан бахмал тоныны кийди, шалыны къай- 
тадан сыкътырып багълады. Сандыкътан бир 
пите, бир къач авуч кишмиш ве джевиз алып, 
оларны дастархангъа сарды. Богъчачыкъны 
къолтугъына къыстырып, къапыгъа догърулды. 
Лякин, тавандан тамгъан сув ичюн къоюлгъан 
джез легенни эслеп, кери бурулды. Легенни 
яваштан ерден котерип, онынъ сувыны къыя 
ачылгъан къапы арасындан азбаргъа тёкти. Ле- 
генни озь ерине кетирип къойгъанынен, кене там- 
чы йыры башлады: тып-тып... тып-тып... 


Саламат енге эски досты Мерьем енгенин® 
эвине кетти. Мерьем енгенинь къызы Гуль- 
джиан кой мектебинде оджапчелик эте. Саламат 
енгеге кельген мектюплерни Гульджиан окъуп 
бере эм оны аз-чокъ окъуп-язмагъа огрете. Са- 
ламат енге башталарда бу ишке олмайджакъ 
бир шей деп бакъты. Лякин, сонъундан авеслс- 
нип башлады. Джаны сыкъылгъанда Гульджиан 
къалдыргъан элифбени ала да, оны саатлернен 
эджелей. Арифлерни огренди, оларны бири-би- 
рине къошып окъумакъны да огренеятыр. Огрен- 
мек де керек, чюнки, эки огълу ве къызы кунь 
кечиктирмеден онъа мектюп язып туралар. 
Энди бу мектюплерни эр даим башкъаларына 
окъутып, халкънынъ башыны кутьмеге не аджет 
бар. Гульджиан кимерде бир ишнен мешгъуль 
ола... 

Саламат енге тахта къапыны енгильден ачып, 
азбаргъа кирди. Ювасында багълы яткъан ко- 
пек бирден зынджырыны тасырдатып аякъкъа 
атылып турды. Лякин, къартийни корьгенинен, 
къуйругъыны саллай-саллай, кене ерине къай- 
тып чекти. 

Босагъада пейда олгъан Мерьем енге муса- 
фирни кулер юзнен къаршылады. 

— Чай ичмеге кельдим, — деди Саламат енге 
селямлашкъан сонъ. 

— Яманлап кельмегенсинъ, атештеки гугюм 
шатыр-шатыр къайнай башлады,-- деди къо- 
накъбай ве адети узре мусафирнен къучакъ- 
лашты. 

Саламат енгенинъ акъайы эшан Къасым: 
бобо сагъ экенде къадыныны эвнинъ босагъа- 
сындан атлатмай эди. Шимди Саламат енге 
джаны истегенде эвинден чыкъа ве къолум- 

Къомшуларына барып келе. Онынъ энъ яхшы 
ашнасы Мерьем енгедир. Бир къач куньде бир 
кере мытлакъ бири-бирини ёкълайлар. 

Мерьем енге чыракъны якъты. Сандал устюне 
дастархан джайып, пите догърады, шекерликнен 
конфет къойды ве ягъбезнен гугюмнинъ бо- 
гъазындан тутып, софрагъа кетирди. 

Йымшакъ миндер устюне чёкип, аякъларыны 
сыджакъ сандал тюбюне сокъкъан Саламат енге 
бираз къызынгъан сонъ: 

-- Гульджиан къайда? — деп сорады. 

= Клубкъа кетти,- деди Мерьем енге ве 
ойларгъа далды.— Махмуд ордудан къайтып 
кельген... Эвельден мектюп язып тура эди, энди 
озю кельген... 


Саламат енге бир къач ютум чай ичкен сонъ, 


| пиаласыны дастархан устюне къойып, козьлери- 


ни достуна тикти. 

— Къуш балалары къанатлангъан сонъ, юва- 
ларыны ташлап кетелер. Табиатта ойле олып 
кельген. Инсан балалары да буюген сонъ, ана- 
баба эвининъ босагъасындан атлап чыкъалар 
да, озьлерине башкъа бир дуракъ тапалар. Шай 
олып кельген, шай олып кетеджек. Мен де учь 
данесини учурдым... 

-- Огъулларынъ не язалар? 

— Бугунь кене мектюп кельди. Гульджиангъа 
окъутырым, деген эдим амма... Буюги акъча 
йиберген. Алла сагълыкъларыны берсин, мени 
бош этмейлер. 

— Къачан келеджеклер, язмайлармы? 

— Насыл кельсинлер, олар сеннен мен дегил- 
лер, иш адамлары. Бельки язда, отпуска маалин- 
де эписи бирден топланып келирлер. 

ерьем енге Саламат енгенинь пиаласына 

текрар чай тёкеджек олды, лякин, мусафир 
артыкъ ичмейджегини бильдирип, аякъкъа 
турды. 

— Гульджианны клубтан барып бакъайым. 
Сабырым чыдамай, не язгъанларыны бильмек 
истейим. 

— Отургъай эдинъ, тезден озю сюрип келир. 

-- Сагъ ол, Мерьем, отурдым. Бельки озюм 

окъур эдим амма, арифлерини пек уфакъ язгъан- 
лар, окъугъанда козьлерим ёрула. Илериде мек- 
тюплеринъизни ири арифлернен язынъыз, деп 
яздыраджагъым. 
Мерьем енге мусафирини азбар къапыгъадже 
овгъарды. Орталыкъкъа къаш къаранлыгъы 
тюшкен. Куньдюзи араба ве машиналарнынъ 
тегерчиклеринен ёгъурылгъан къар къайта баш- 
тан бузлап, аякъ астында гьыджырдай. Кой че- 
тинде копеклер урелер. Клуб олгъан тарафтан 
радиола музыкасы эшитиле. Клубкъа якъынлаш- 
къанда Саламат енге бригадирге расткельди. О, 
къартийни корьмегендайын олып, кечип кетмек 
истеди, лякин, Саламат енге оны енъинден тар- 
тып токътатты. 

— Багъышланъыз, Саламат енге, сизни эсле- 
медим,— деп шашмалады бригадир. Онынъ том- 
бул бетинде, къалын дудакъларында суный те- 
бессюм пейда олды.— Гузапаяны ярын кетирти- 
рим. Бугунь кене уныттым... 

— Бу сенинъ ярынынъ къачан битеджек я, 
огълум? Атеш туташтырмагъа чырпым биле ол- 
магъанындан хаберинъ бармы? 

— Ярын дедим де сизге, ярын...— лаф битти 
деген киби, бригадир къолыны силькди ве агъыр 
адымларынен юрип, къаранлыкъта джойылды. 

Радиодан кино башлагъаны илян олынды. Са- 

ламат енге даа кино корьмеген эди. Мерхум 
әкъайны эшан Къасым-бобо, кино шайтан иши- 
дир деп, оны-клубкъа якъын биле къоймай эди. 
Шимди Саламат енге не япаджагъыны бильмеди. 
Ниает, кесен-кес бир къараргъа келип, билет ал- 
ды ве ичери кирди. 

Ичери киргенинен, къаранлыкъ клубнынъ ди- 
варында чапышмакъта олгъан адамларны, маши- 
наларны корип, тап башы айланды. Кимдир бири 
онынъ элинден тутып, скемлеге отуртты. Кино 
дегенлери мына не экен! Яхшы шей... Экиде бир 
келип турмакъ керек. 

Кино биткен сонъ, залнынъ ичи яп-ярыкъ 
олды. Яшлар скемлелерни дивар кенарларына 
топлап, ойнамагъа башладылар, къартлар яваш- 
яваш клубтан чыкътылар. Саламат енге де 
чыкъты. Къапы янында токъталып, адамларны 
козьден кечирди, Гульджиан корюльмеди. 
Не япсын, Саламат енге де эвине догъру адым- 
лады. 

Кокнинъ ярысыны къаплагъан мор булутлар 
арасындан чыкъкъан кенъ манълайлы ай ерге 
гъамсыз бир тавурнен бакъмакъта эди. Къартий 
тайып йыкъылмамакъ ичюн дивар ягъалап кет- 
ти. Онынъ алдыдан яваш-яваш лаф этип, йигит- 
нен яш бир къыз кетмекте эдилер. Мына, къыз- 
нынъ шенъ кулькюси янъгъырады. Эльбет, Гуль- 
джиан! Тапышкъанлар... 

Саламат енге оларнынъ пешинден етмеге дав- 
ранды. Сесленип, Гульджианны токътатаджакъ 
олды. Лякин, тамам бу арада йигит къызнынъ 
элинден тутаджакъ олды, къыз исе элини кери 
тартып, кенаргъа чекильди. 

— Керекмей... Артымыздан адам келе... 

Саламат енге адымларыны явашлатты, токъ- 


13 


тайджакъ олды. Лякин, Гульджиан кери айла- 
нып бакъты ве къартийни таныгъанынен: 

— Саламат енге, сизсизми?-- деп къуванды. 
Къартий оларнынъ янына кельди. 

— Хош кельдинь, Махмуджан! Келгениньни 
бугунь эшиттим, ярын ананъа козьайдынгъа 
бараджакъ эдим. Ордуда хызметинъ биткендир 
да? 

— Отпускагъа кельдим, енге. Сизни бирден 
танып оламадым... 

-- Тааджипленмеге шей ёкъ, огълум. Къарт 
бабанъ сагъ экенде фереджесиз мени пенджере- 
ден биле бакътырмай эди. Къайдан таный- 
джакъсынъ?.. 

-- Къартанай, огълунъыз Лукъман къайда? 
Биз онынънен бир вакъытлары пек дост эдик. 
Балалыкъта экимиз биревлернинъ бостанларын- 
да къавун хырсызлай эдик,— деди Махмуд ве 
кульди. | 

— Огълум Лукъман Бекобадда, заводда ин- 
женер олып чалыша. Уйкени, Салим, Ташкентте- 
дир, студентлерни окъута. 

— Келип туралармы? 

— Экиде бир... Мени озьлерине яшамагъа 
чагъыралар. Оладжакъ шейми! Омюрим мында 
кечти. Къартым да мында джыйылды... Мында 
тамыр аттым. Тамырымнынъ юлкъулгъаныны 
истемейим. Манъа мында да ярамай дегиль... 

Гульджиан Къартийден шакъанен сорады: 

— Бойле кеч маальде кезинмеге чыкъты- 
нъызмы? " 

Къартий джебиндеки элинде сыкъувлы мек- 
тюпни шакъырдатты... 

— Киногъа баргъан эдим, къызым. Бригадир 
де керек олды, оны да расткетирдим. Бир афта- 

дан берли гузапая ышандырып юре, сандалым 
сёнип къалды. 

-— Гузапаяны ярын мен озюм кетиририм,— 
деди Махмуд. — Колхоздан машина алып кети- 
ририм. 

— Сагъ ол, огълум, алла мурадынъа ириш- 
тирсин. 

Олар къартийнинъ азбар къапысы огюне ке- 
лип токъталдылар. 

— Мына мен де эвиме келип еттим,— деди 
Саламат енге.— Сагълыкънен барынъыз... 

Къартий эвине кирип, электрик лампасыны 
якъты. Аякъ устюнде къалып, ойгъа далды. 
Тавандан эп сув тамлай: буль-буль... буль-буль... 

Саламат енге долабдаки дефтерден эки табакъ 


кягъыт йыртып, сандал башына отурды. Элине 


кене элифбесини алды. Онынъ устюне кягъытны 
ерлештирип, эджелей-эджелей язмагъа башлады: 
«Селям алейкум, огьлум! Агъанъ манъа пара 
ёллады. Сен торуныма пиянина алмакъ ичюн 
акъча топлагъанынъны язгъан эдинъ. (Санъа 
йигирми беш рубле ёллайым. Аладжакъ але- 
тинъде меним де иссем олсун. Меним ичюн ра- 
атсызланма. Шукюрлер олсун, яшайышым бир 
къарар...» 
авандан тюшкен тамчылар исе легендеки 
сувны сачрата. Кене шу давуш: буль-буль... 
буль-буль... Азбарда ель эсе, къапыгъа келин 
уруна, баарь эльчиси оны ачмакъ истей. 

ервер азбардаки арабачыкъ устюне отурып, 
пыркъ-пыркъ буруныны чеке. Элиндеки 
тазе ешиль чубукънен кьумны чызгъалай. 

— Эр вакъыт, эр шейнинъ эскиси манъа ке- 
лип тюше,— деп бурны астындан мырылдай ве 
козьяшлары чыбырайым деп тургъан козьлери- 
ни кирли эллеринен окъалай.— Китаплар, дерс- 
ликлер Левизадан асабалыкъ къалалар: юз йыл 
яткъандан, сонъ манъа... Энди чантасы да эс- 
кирди, онъа кереги ёкъ, манъа берелер... 

Аһасы йипке асылы бем-беяз чамашырларны 
элинен тутып бакъа. 

— Вазгеч энди, шыншыкълай берме! — дей о, 
артына айланып. Левиза бешке окъуй эди, сен 
исе беш дегиль. энди эки биле ала башладын»... 
кузьге къалдыиъ. 

— «Әки» әкен! Әльбет де чантанъ эски олса 
«эки» олур. Башкъа балаларнынъ чанталары 
янъы, менимки исе... 

— Етер энди!-- анасы сертлене, чырайы сы: 
тыла.— Сенинъ янъы форманъ бар. Левиза 
сендай экенде мектепке чабланен баргъан ва- 
къытлары да ола эди... Шимди де мына, бакъ, 
достлары тогъайлыкъта ойнап-чапып юрелер, 
чечек джыялар. Энди мектепни битирип, китап- 
дефтерлерден къутулдыкъ, деп къуваналар. Ле- 
виза исе мал фермасына кетмеге азырлана. Ча- 
лышмагъа огренмек истей, бильгисини артты- 
раджакъ ола... Анасына ярдым этмек истей, 

Анасы къуругъан чамашырларны топлай ве 
тахталары къуракъшыгъан мердивенден чар- 
дакъкъа котериле. 

Сервер козь къыйыгъындан Левизанынъ 
пенджересине бакъа: аптеси озюнинъ беяз 
халатыны утюлей. Бу халат анасынынъки 
эди, шимди оныньки олды. Омюринде бирин- 
джи кере акъ халатнен ишке кетмеге азыр- 
лана. 

Сервер аптесине бакъты. Аптеси онъа энди 
балабан къыз олып корюнди. Дюльберлиги де 
ойле... Койде ондайын дюльбер къыз ёкътыр. 
Лякин, Левизанынъ къалын сачлары арасында 
къыстырылгъан пападие чечеги солгъан, бурюш- 
кен... Сервер аптесини аджыгъан киби олды. 
Банаки джан агъырысыны да унутты. 

Сервер еринден сычрап турды, озеннинъ о 
тарафында джайылгъан ешиль тогъайлыкъкъа 
козь ташлады: этрафта чешит ренкте чокътан- 
чокъ чечек джайрап ята, ойле бир дюльбер ман- 
зара ки, гуя оны тылсымлы эллеринен насылдыр 
бир аджайип рессам япкъан. 

Сервер сонъки сефер бурнуны чекти де, къо- 
ранынъ устюнден секирип, о тарафкъа чапып 
кетти. 

.. Левиза эм йырлай, эм де утюлей. Пендже- 
редеки чёль чечеги дестесини эслемей. Къашан 
ельчик чечеклернинъ ялракъларынен ойнай, 
ельпирете, гуя тогъайлыкънынъ къокъусыны 
Левизагъа сездирмек истей. Левиза пенджере- 
деки чечеклерни корьгенинен, шашып къалды. 
Атта къолуны биле пиширди. Чечеклерни элине 
алды, сыйпады, къокълады, багърына басты. 
Сонъ, пенджереден башыны чыкъарып, бели- 
недже эгилип о якъкъа-бу якъкъа къарады. 

— Сервер! Серверчик! Бу ерден ич кимсе 
кечмедими? 

— Ёкъ, корьмедим,-- деди Сервер ве аптеси- 
не тилини косьтерип, озен ялысында ойнагһан 
балалар бетке чапмагъа ынтылды. 

-- Сервер, кадям, бу якъкъа кельчи. Санъа 
гизли бир шей айтаджам. 

Сервер, тиль косьтергеним ичюн къулакъла- 
рым бурулмазмы экен деп, къоркъа-къоркъа 
пенджере янына кельди. 

-- Мен санъа, кадям, биринджи айлыгъым- 
дан янъы чанта алырым,-- деди Левиза Сер- 
вернинь къулагъына пысылдап. Деди де, айт- 
къанларындан утаныр киби, шу саат башыны 
кери чекти. 

— Худжыр къыз бу бизим Левиза,-- дей 


озь-озюне Сервер. — Чечеклерни мен шай, ол- 


майджакъ бир шей деп кетирдим, о исе манъа 
чанта... Озю де биринджи айлыгъындан... Бар 
да анъла бакъайым къыз баланы. 

кин севимли эвляды дженкке кеткенден 

сонь ондан ич бир тюрлю хабер-тебер 
кельмеди. Шимди Әсма апте бир озю яшай. 
Сой-акърабасы да ёкъ. Юреги пек тарсыкъкъан 
вакъытларда къолум-къомшугъа кирип чыкъа, 
я да: «Умют дюньясыдыр, бельки бир кунь ола 
пейда олур» деп, юрек аджысыны тынчландыр- 
магъа тырыша. 

Эсма апте бизге кельгенде анам джан-юрек- 
тен къувана. Олар экиси де миндер устюне чё- 
кип отура да, фильджанларындаки къара къа- 
вени ичип, саатлернен дертлешелер. 

Анамнынъ талийи Эсма аптенинъкине ошай. 
Меним агъам да дженктен къайтып кельмеди. 
Военкоматтан алынгъан уфачыкъ кягъыт агъам- 
нынъ ватан огърундаки урушларда Перекоп 
янында къараманджа эляк олгъаныны бильдирди. 

Мына шимди де олар кедернен ах чекип, эв- 
лятларыны хатырлайлар. 

— Огълум, Шевкет, сандыкътаки мектюпни 
бир даа окъучы,— деп анам манъа айланды. 

Мен элимдеки китапны ташлап, янаша одагъа 
чыкътым. Мектюп энъ къыйметли бир хатире 
оларакъ сандыкънынъ тюбюнде сакълы тура. 
Бу мектюпни анам эзберден биле. Лякин, юре- 
гине асретлик кедери толушкъан ве баш урма- 
гъа ер тапмагъан заманларында, кене бу мек- 
тюпни манъа окъуттыра. Мен озюм тыпкъы- 

Эс: аптенинъ тек бир огълу бар эди. Ля- 


тыпкъына агъама ошагъанымдан, Мектюпни 
окъугъанда козьлерини менден алмай, бу сание- 
лерде мени агъам деп зан этсе керек... 

Анам агъамны фронткъа озгъаргъанда койи- 
мизде тек бир къартлар ве балалы къадынлар 
къалгъан эдилер. Чокъкъа бармадан койимиз 
душман элине кечти. Куньдюзимиз геджеге че- 
вирильди. Энди сакъаллы къартлар баштаки 
киби чубукъларыны тютетип кипарислер янын- 
да топлашып, яшларгъа озьлерининъ эвельде 
корип кечирген яшайышлары акъкъында икяе 
этип отурмайлар — шимдики яшлар озьлери 
энъ агъыр сынавдан отьмекте эдилер. Ёл янын- 
да чалынмагъан ашлыкълардан кельген бодене 
сеслери тынды; баштаки киби чёльде отлап 
тойгъан тавлы сыгъырлар да койге къайтып 
кельмейлер, кельселер де оларны къаршылап 
алмагъа киши ёкъ. 

Геджелери къара кокни сары-сары ёлакълар 
сызгъалай, узакътан насылдыр бир терен да- 
вушлар эшитиле. Бирден сескенген киби, ер гу- 
рюльдей ве эвлернинъ диварлары сарсылгъа- 
нындан пенджере джамлары къырыла. 

Мына шу къоркъунчлы геджелернинъ би- 
ринде, орталыкъ топ-тюфек давушына богъул- 
гъан бир вакъытта, кок юзюни шемшекдай 
ярып, балкъылдап янгъан бир шей лиман ичи- 
не келип тюшти. Онынъ топракъкъа урулывын- 
дан ве патлавындан ер тепренди, пенджерелер 
сарсылды. Анам мени дераль къучагъына алып, 
азбаргъа чапып чыкъты да, узакътаки янгъын- 
дан къан тюсюне бояланаяткъан лимангъа козь 
тикип: 

— Кезлевге еталмады завалы!..-- деди къай- 
гъылы сеснен. 

Тамам шу арада кок юзюнден энмекте олгъан 
акъ бир шей козьлериме илишти. Ерден ёллан- 
гъан къуршунлар, атешли окълар киби, онъа 
къаршы учтулар. Арадан бир къач дакъикъа 
кечер-кечмез немсе солдатлары мотоциклетлери- 
ни гурюльдетип, кой ичинден лимангъа тараф 
ашыкътылар. Бираздан эки кере пыштав атышы 
ве автомат давушлары эшитильди. Сонъ, эр ер 
тынып къалды. 

Шу гедженинъ бузлу сабасында немселер ич 
бир адамгъа лиман тарафына кетип-кельмеге 
рухсет этмедилер. Онда, къумлы ялыда, душ- 
ман тарафындан атылып ольдюрильгеп совет 
учуджысы серилип ятмакъта эди. Душман ас- 
керлери койлюлерге оны коммеге изин берме- 
дилер. 

Лякин балалар ичюн ясакъ этильген шей бар- ° 
ты я!.. Әки куньден сонъ биз лимангъа барып 
чыкътыкъ. Учуджынынъ джеседи козьден 
гъайып олгъан. Бираз авлакъта кучючик бир 
обачыкъ — бельгисиз къараманнынъ къабири 
пейда олгъан. 

Биз янгъан самолётны бусь-бутюн тешкерип 
чыкътыкъ ве оны бир даа тамир этип учурмакъ 
мумкюн олмагъанына инанаджагъымыз биле 
кельмеди. Къара свастикалы самолётларны урып 
тушюрмек ичюн биринджи ким учаджагъы акъ- 
къында арамызда кунь эвельден дава башлады. 
Давамыз аз къалды котекке чевирилеязды... 
Мен балаларнынъ арасында энъ кучюги эдим. 
Шай экен бойле бир муим меселе чезильгенде 
онда меним иштирак этмем затен керек таныл- 
мады. Учмагъа акъ талап этмек бир якъта тур- 
сын, бу акъта меннен лаф биле этмедилер. 

Мен джаным агъыргъанындан балалардан 

айрылып, чытырманлы когем тереклери арасын- 
да юрьдим. Юре-юре кене къуршунлардан 
тельме-тешик олгъан беяз парашютнинъ юксек 
пытакъларгъа чырмашып къалгъан ерине келип 
чыкътым: Оны пытакълардан айырып алмакъ- 
нынъ ич имкяны ёкъ эди. Аягъымнен чюрюген 
япракъларны къарыштырып башладым. Меним 
бутюн хаялым наган тапмакъ ве о наганнен, 
яваш-яваш, ешилькозь фрицлерни атмакъ эди. 
Эм де таптым! Лякин, наган дегиль де, кенар- 
лары азачыкъ куйген планшет таптым. Онынъ 
устюндеки къапы уютмадан эди ве онынъ тю- 
бюнде Кърымнынъ картасы бар эди. Мен къу- 
вангъанымдан бакъырып джибердим. Меним 
сесиме балалар топлашып чапып кельдилер ве 
буюк меракънен планшетни тутып-тутып бакъ- 
тылар. Олар атта планшетни денъишмекни, яни, 
онынъ ерине манъа самолётта биринджи учмакъ 
акъкъыны теклиф эттилер. Мен исе, ачувым 
къатты олгъанындан разылыкъ бермедим. Тез- 
тез планшетни къойныма тыкъып, пытакълар 
арасындан ёл къармалап зувмагъа башладым. 
Немселер корьмесин деп, къоркъудан артыма- 
огюме бакъа-бакъа чапып эвимизге къайтып 
кельдим. 

О планшетнинъ ичинден бир мектюп чыкъты. 
Конверти устюнде адреси ёкъ эди. Шунынъ 
изюн мектюп бу вакъытгъадже бизде сакълы 
къалды. Анамнынъ шимди хатырлагъаны да 
ана шу мектюп. 

Әсма аптенен анам фильджанларыны табакъ 
устюне къойып, козьлерини манъа тиктилер. 
Мен, энди къачынджы кередир, бу сарарып 
къалгъан конвертни ачып, ондан мектюпни чы- 
къардым ве окъумагъа башладым: 

«Азиз анайым! Мен эр бир учушымдан сонъ, 
санъа мектюп язам. Лякин, оларны санъа ёл- 
ламанынъ чареси ёкъ. Фашистлерни топрагъы- 
мыздан айдап чыкъаргъан сонъ, санъа бир торба 
мектюп алып барарым. 

Кимерде бир койимизнинъ устюнден учып ке- 
чем. Эвимизнинъ янтайып къалгъан диварлары- 
ны корем. Дженктен сонъ, аначыгъым, янъы эв 
къурармыз. Сени азбарымызда корерим деп, 
самолётымны алчакълатам ве койимизнинъ 
устюнден бир кере айланам. Къоркъудан тапыл- 
гъан тешиклерге сакълангъан душманларны 
корем. Козьлюгимни манълайына котерип, козь- 
леримни керип-керип бакъам, лякин, сеп 
корюльмейсинъ. Оджагъымыз да тютемей. Агъа- 
чынъ олмаса керек... Сабыр эт, анайым, дженк- 
тен сонъ санъа араба-араба агъач кетиририм. 
Сыджакъ оджакъ башында бу дешет йыллар- 
нынъ сувугъыны да, ачлыгъыны да, къайгъы- 
сыны да унутырсынъ. 

иварлары ичинде сен ильки кере меним се- 
симни эшиткен алчакъ эвчигимиз ичюн, чевре- 
синде джайылып, манърашып къойлар отла- 
гъан чёллер ичюн, анам, мен мукъаддес гъале- 
бе саатини якъынлаштырмагъа бутюн кучюмни 
аямам. 

Душманнынъ дёрт «мессершмидт» самолёты- 
ны урып тюшюрдим. Чареси олса эди, бу ава 
айдутларынен койимиз устюнде тутушыр эдим. 

вакъыт сен де ерден сейир этип, огълунъ- 
нынъ ватан огърунда йигитлердже урушкъаны- 
ны озь козьлеринънен корер эдинъ. 

Тюневин койимиз кенарындаки «Эски мезар- 
лыкъкъа» бомба ташладым. Буны юрек аджын- 
тысынен яптым. Онда бабамнынъ да къабири 

бар... Лякин, не чаре, фашистлер къабирлер- 
нинъ баш ташларындан озьлерине атеш ювала- 
ры ясап, онда зенит топларыны ерлештирген- 
лер. Эсаплашув саати якъынлашаятыр, биз мыт- 
лакъ енъермиз! 

Сабыр эт, анайым, бекле мени. Мен мытлакъ 
къайтып келирим. 

Шимди кене душмангъа къаршы учаджакъ- 
мыз. Ашыкъам. 


Огълунъ Эскендер.» 


Эсма апте къыбырдамай отура. Бетинде ин- 
дже ёлакъ-ёлакъ бурюшиклер онынъ вакъытсыз 
къартайгъаныны косьтерелер. Онынъ бакъышы 
тушюнджели, козю огюнде гуя догъгъан койи 
джанланды: Эсма апте онда о вакъыт, юреги 
бир шей сезген киби, терен теляшнен, огълуны 
фронткъа озгъаргъан эди, бираз вакъыттан 
сонъ исе, акъайыны да дагъгъа, партизанларгъа 
озгъарды. Къолундаки фильджанда ичилип бит- 
меген къаве сувып къалгъан... О терен кокюс 
кечирди ве талгъын сеснен: 

— Менимкининь де ады Әскендер эди... — 
деди. 

Агъыр ве муляим табиатлы бу къартийге 
гонъюль алыджы, теселля бериджи сёзлер айт- 
макъ истедим, лякин, онынъ кедерли дуйгъула- 
рыны суслендире биледжек сёзлерни къайдан 
тапарсынъ! 

Анам терен кокюс кечирип, мектюпни элине 
алды. 


— Эсма енге, меним тонгьучым къайтылмаз. 


ёлларгъа кетти, ватан ичюн вефат этти. Иште, 
биринджиси ерине экинджиси осеятыр, деп 
козьлеринен мени ишарет этти.— Бу йигитнинь 

мектюбини сиз алынъыз. Ола билир, оны да 
анасы беклейдир. Кимерде бир ачар, окъур- 
сынъыз. Буны огълунъыз яза, деп эсапланъыз 
иште.... 

Әсма апте мектюпни мукьаддес бир шей киби 
алып, къойнына сокъты. 

— Сагъ ол, чокъ сагъ ол,-- деди о самимий- 
ликнен.— Бу мектюпни мен әр даим къойнум- 
да, юрегим устюнде ташырым. Умют дюньясы- 
дыр, бир кунь ола бельки огьлум да пейда 
олур... Къайда барсам, ашыкъып эвге къайтам, 
умютим шунда ки, чюнки, ольди деген кягъыты 
кельмеди де.. Бир сойлары пенсия пешинден 
чапкъалап юрдилер. Мен исе, бир ерге аслы 
бармадым, эм сорамадым. Кереги ёкъ, пенсия- 
да, бойле кягъыт да... Ярабби, къайдан келе 
асла бу дженклер бизим башымызгһа?.. 

Иште ойле о, аналарнынъ юреклери — дженк- 
те гайып олгъан огъулларыны эп беклейлер. 
Ольди деселер де беклейлер. Озьлерининъ 
козьлери юмулгъандже беклейлер. 

Мен ашыкъып балконгъа чыкъам. Мен бутюн 
дюньягъа къычырмакъ истеим: 

— ИНСАНЛАР! Аналарынъызнынъ юрек- 
лери насыл теляшнен чапалагъанына бир ба- 
қьыньыз!.. Олар лянетлеген эр шейге лянетлер 
ягьдырыньыз! О вакъыт дюньяда ич бир тюр- 
лю яманлықь къалмаз. 

лар. Олар та къабарыкъ, сувлы булутлар- 

нынъ янына авелейлер. Мен эшиткен 
эдим — гогерджинлер тынчлыкъ ве къуванч ке- 
тире экенлер. Шунынъ ичюн, шимди оларнынь 
биз отургъан эвнинъ тёпесинден де учмаларыны 
пек истейим. Башымны тёпеге котерип, олгъан 
дикъкъатымнен гогерджинлерни сейир этем, 
атта башымдаки къалпатъымнынъ чамургъа 
тюшкенини дуймай къалам. Мен къалпагъымны 
къакъып, башыма кием ве китап толу чантамны 
къолтугъыма къысып, чамурлы ёлдан тайгъалай- 
тайгъалай эвге къайтам. Мектепте дерс битти. 
Лякин, анам даа къайтмай. Онынъ юкъары сы- 
ныфларда да дерслери бар. Мен ашыкъмайым, 
чюнки эвимизде кимсе ёкъ. Мектептен чыкъ- 
къанымнен анамнынъ саба чантама къойгъан 
бир кесек мысырбогъдай питесини чайнап ют- 
тым. Билем, анам бугунь де эвге кеч келир. 

Бабамдан чокъ вакъыткъадже мектюп кель- 
месе, о даима кеч къайта. Чюнки мектюп 
қельсе, оны анама мектепке алып кетип бе- 
релер. 

Мен тар ве айланчыкъ сокъакътан кетем. Эки 
тарафындан юксек дым исарлар олгъан бу <о- 
къакъ, басыкъ бир тоннельны анъдыра... Ичери- 
ден бекли олгъан кочюрме къапыларнынъ ара- 
сындан кескин копеклер бурунларыны сокъып 
манъа урелер. Мен энди алышкъаным, оларгъа 

Кот устюнде гогерджинлер уча- 


къулакъ асмай ёлумны эп девам этем. Шу арада 
анамнынъ тюневин торбачыкънынъ тюбюндеки 
сонъки курпеден чайма пиширгенини хатырла- 
дым да, барып бираз къозукъулакъ джияйым, 
дедим. 

Мен къышлакънынъ четиндеки джарты эв- 
лернинъ янындан отип, кенъ арыкънынъ бир 
башындан дигер башына созулгъан тайгъакъ 
агъачнынъ устюнден кечип, кольгели ве тынч 
багъчагъа чыкътым. Кунеш къайдандыр четтен, 
тереклернинъ арасындан алтын къолларыны 
узатып, чыкъ данечиклерни баягъы сарыкътыр- 
гъан. Шай олса да, отлар аякъларымны сы: 
латты. 

Тюневин, гуя кок къутургъан, бутюн гедже 
яшын яшнап, кок гудюрдеп чыкъты. Мен эртг 
ятсам да, ничюндир юкълап оламадым. Ниает, 
башымны ёргъан тюбюне тыкътым. Манъа 
пенджеренинь огюнде оськен балабан урюк 
терегинииъ жийкъылдысы, онынъ пытагъы эв- 
нинъ тёпесине окъалангъаны эшитиле. Бираз- 
дан эвнинъ тёпесинде «чып-чып» этип тамчы- 
лар тюше башладылар. Олар ташчыкълар 
тюшкен киби «такъ-такъ-такъ» этип, алюмин 
чанакънынъ ичине сыкъ-сыкъ тамладылар. Бир 
ан оданынъ ичи яп-ярыкъ олды. Кок ойле гудюр- 
деди, дерсинъ о парча-кесек олды. Пенджере- 
нинъ джамлары шатырдады... Ничюндир козюм- 
нинъ огюне эвакуация вакъыты кельди: эше- 
лон, «вый-й» этип тюшеяткъан бомбаларнынъ 
афатлы сеси, оларнынъ патлагъаны... Мен 
устюмдеки ёргъанымны чекип алдым. 

Анам пенджере огюндеки къыйышаякъ стол- 
нынъ башында отурып тюшюнджеге далгъан. 
Тешкерильген бир топ дефтер столнынъ четин- 

де дестенен тура. Бирден яшын ялкъылдады. 
Мен анамнынъ тюшюнджели козьлерини ве 
пенджеренинь джамларындан Козьяш киби 
чыбырып акъкъан сув ёлакъларыны корип 
къалдым. Кок гудюрдиси орталыкъны сарсыт- 
къанда анам сескенмеди биле, дерсинъ акъылы- 
фикири башкъа ерде. О иненең фитильни 
чокъычлап бираз ярыкълатты да, мен яткъан 
сетнинъ янына келип, онынъ тюбюндеки чемо- 
данчыкъныынъ ичинден бабамнынъ фронттан 
ёллагъан бир десте мектюбини чықъарды. Эгер 
ондан чокъ вакъыткъадже мектюп кельмесе, анам 
эр вакъыт бирер-бирер эскилерини окъуй эди. 
Анам столнынъ янына барып отурды, Мен чокъ 
вакъыт онынъ юн шалнен япынгъан арыкъ 
омузларына бакъып яттым. Анам, озю орген 
бу эски шалны, питеге денъишмегени ичюн, аля 
къуллана. Юкъугъа кетеяткъанымны мен:ич бир 
вакъыт дуймайым. Кене козюмнинъ огюне де- 
мирёл станциясы, майышып-бурулып къалгъан 
рельслернинъ устюне конделен тющип яткъан 
паровоз кельди: кишилер къычырыкълап чапа- 
лар, йыкъылалар... Къап-къара къанатлы коль- 
гелер башымнынъ уджунда дюрюльдейлер... 
Мен къалтырап уяндым. Ода къаранлыкъ. 
Сыджакъ манълайыма анамнынъ салкъын олып 
тийген къолыны дуйдым. 

— Юкъла, балам, — дегенини эшиттим.- 
Къоркъма. Мен янынъдам, огълум... 

Мен багъча ичинде гурь оськен отларнынъ 
арасында юрем. Анда-мында башларыны эгген 
чечеклернинъ устюнде кобелеклёр юкъсырайлар. 
Къозукъулакъ корюнмей — отлар ичинде терен- 
ге сакъланса керек. 

— Әй, Энвер, бакъчы мында|..— кенардан 

кимнинъдир сеси эшитильди. Бакъсам, бираз 
авлакъта Бахтияр тура. Узатылгъан авучында 
насылдыр сары бир шей. Мен онынъ янына бар- 
дым. Къолунда босторгъай ювасы экен. Ювада 
исе агъызлары сап-сары эки къуш балачыгъы 
къыбырдай. Олар узатып-узатып агъызчыкъла- 
рыны ачаберелер, озьлери де др-р, др-р къалты- 
райлар. 

-- Оларны теректен ель тюшюрген,- деди 
Бахтияр. 

-- Айванчыкъларгъа бир шей ашатмакъ ке- 
рек...— дедим де, даа демлери ашап битирген 
питемни хатырладым. 

-- Мен оларгьа славчан бердим, ашамай- 
лар,— деди Бахтияр, окюнчнен. 

Тепемиздеки пытачыкъ салланды ве биз 
онынъ устюнде къонгъан къушчыкъны эследик. 
О къоркъу толу къара козьчиклеринен эйджан- 
ланып бизге бакъа эди. 

Бахтияр, кушчыкъны урькютмейим деп, яваш- 
тан терекнинъ янына барды да аякъларынынъ 
уджуна котерилип юваны пытакъларнынъ ара- 
сына къойды. Тез-тез о ерден кеттик. 

Биз Бахтиярнен биринджи сыныфта берабер 
окъуймыз. Мен энди озьбекчени баягъы билем 
ве балаларнен лакъырды этип, аньлашын 
олам. 

-- Къайда кетесинъ?— деп сорады Бахтияр. 


-- Бир ерге... 

-- Юр бизге барайык». Анам бугунь пите 
пиширеджек... 

— Ёкъ, — дедим мен.— Меним анам да пите 
пиширеджек... 


Биз чанталарымызны саллай-саллай баягъы 
вакъыт лаф этмей юрдик. 

— Энвер, оджа сени яхшы ресим япа деп, 
макътады. Манъа бир ресим япып бер даа... 

Янымызда бир ялпакъ кутюк бар эди. Биз 
тюбюмизге чанталарымызны къойып, стол ба- 
шына отургъан киби, кутюкнинъ янына чектик. 

ахтияр озюнинь балабан ресим дефтерини 
кутюкнинь устюне джайды. Мен бойле дефтерде 
даа ресим япмагъан эдим. Буны Бахтиярнынъ 
бабасы шеэрден алып кельген. Бахтияр къуту- 
сындан бир талай ренкли кһарандаш чыкъа- 
рып текти. 

-- Насыл ресим япайым санъа?.. 

— Не истесенъ оны яп. Озюнъ не севсенъ... 

Биз лаф этмей отурамыз. Орталыкъ тынч. 
Бойле тынчлыкъны мен пек севем. Юзюм чу- 
букълары эки къардаш киби къуджакълашып, 
чыкъны эмселер — оны севем. Баарьде тизден 
кельген отларнынъ, анда-мында сачылып яткъан 
кягъыт парчаларыны анъдыргъан сарыкозь 
акъбардакъларнынъ арасында чапкъалап юрмеге 
севем. Кунештен къызгъан алтын къумны авуч- 
ларыма алып, сув киби пармакъларымнынъ ара- 
сындан акъызмакъны севем. Ондан да зияде 
уфукъларгъадже узангъан мавы денъиз манза- 
расыны севем. Эр ер мавы — къаерде кок, кьа- 
ерде денъиз, айырамайсынь... 

Мен адети узре, ресимни тез япам. Пек яхшы 
демек мумкюн дегиль. Мен беллесем, әр кес 
киби япам. Факһат мен даима бир шейни япа 
берем де, шуныньчюн яхшы чыкһа. Озюм биле 
тааджипленем. Ресим дефтеримнинъ бутюн бир 
бетине мас-мавы денъиз чыздым. Деньизнинь 
тегерек четине бойдан-бой ешиль ялы, ялыда 
исе, бем-беяз шеэр яптым... 

Багьчанынь о бир башындаки тереклернинь 

арасындан корюнген дувал тарафтан созукъ сес 
эшитильди: 

— Бах-ти-я-ар|.. 

Бахтиярнынъ чырайы сытылды. 

— Аптем чагъыра,— дедиде, ачувланып аякъ 
устюне турды.— Не ке-ер-ек?-- деп багьырды. 

-- Бахтиярджан! Тез ол, чап эвге].. Буюк 
байрам!.. Дженк биткен!.. Гьалебе!.. 

Бахтияр омузларыны къысты, шашмалап 
манъа бакъты. Сонъ, бир кереден еринден сып- 
тырылды ве кетеркен чантасына дефтерини 
тыкъыштыра берип, табана къувет, аптеси та- 
рафкъа чапты. 

Мен шу ан анамны ойладым. О эшиткен экен- 
ми, аджеба? Эшитмеген олса даа яхшы!.. Ба: 
бамны башта озюм къаршылап алырым. Эгер 
бабамнынъ къолундан тутып, апансыздан боса- 
гъадан берабер келип кирсек — ана къуванч 
къайда олур!.. Догъру станциягьа чапмалы! 

акъикъасы паалы... Шу ерден сыптырылып, 
аякъларым баскъан ерни козюм корьмей, багъ- 
чанынъ ичинден кестире берип, бойдан-бой 
тизилип тургъан сельбилернинь талдасынен 
ортюли ёлгъа чыкътым. Нефесим тутыла. Бо- 
ғъазым къуруй... Мен исе эп чапам. Кунь къон- 
гъандже станциягъа барып етишмели. Бабам- 
нынъ кокреги орденге толудыр. Мен билем, о 
манъа бирисини берир. О мектюплеринде де 
анамнен экимиз ичюн, Ватанымыз ичюн ич бир 
шейни, атта джаныны биле аямайджагъыны яза 
ЭДИ. 

Ана энди пытакълары къурып къалгъан дже- 
виз тереклери де корюнди. Бу ерлер манъа 
таныш. Джевиз тереклерини кечкен сонъ, ёл 
онъ къолгъа бурула. Тарланынъ ичинден кести- 

рип кетсень станция якъын амма... Энди паро- 
возларнынъ отькюр сеси де, вагонларнынъ та- 
къылдысы да эшитиле. Юрегим чапалана. Ля- 
кин, эп чапам, чапам. 

Ниает, айланмадаки дут терегине келип еттим. 
Мен бу терекни яхшы билем. Акъылымда, биз 
анамнен станциядан ильки сефер къышлакъкъа 
джаяв кеткенде бу терекнинъ тюбюнде отурып 
ял алгъан эдик. Анам бир къолунен агъыр че- 
моданны котерип, дигеринен меним къолумдан 
тутып кете эди. Энди орталыкъ къаранлыкъ- 
лашып башлагъанындан, биз къайда кетедже- 
гимизни де бильмедик. Сорамагъа да кимсе ёкъ. 
Гъает ёргъун олгъанымыздан бираз раатлана- 
йыкъ деп дут тереги тюбюне чёктик. Чюнки биз- 
ни къаршылап чыкаджакъ эдилер. Арыкъ эше- 
чик екильген къодалакънен эслидже бир киши 
янымызгһа кельгенде, биз энди умютимизни 
кескен эдик. О киши шимди биз отургъан эв- 
нинь саиби эди. 

О вакьытта бу терек даа гурь эди. Онынь 
япракьлары арасында чырмашып къалгъан ай 
шимдикисидай козюмнинъ огюнде. Терек орта- 
сындан башлап, эки дане къалын къош пытакъ- 
къа айырыла эди... Онынъ бирисини тюневинки 
ель-фуртуна сындырса керек. Кимдир энди 
онынъ агъачларыны да ташып алып етиштир- 
ген. Терекнинъ сийреклешип къалгъан япракъ- 
лары гуя бири-биринен кедерли-кедерли фысыл- 
дашалар. Орталыкъны къаранлыкъ баса баш- 
лады. Тереклернинъ арасындан телюкели бир 
шытырды эшитильди. Насылдыр бир къуш дер- 
синъ агълагъан киби къычырып, къанатларыны 
шапылдатты. Мен энди къоркъа башладым. 
Артыма къайтайыммы экен, сонъ къайткъанда 


32 


жоё 4 


>” ы 


адашмаммы экен?. Эр алда эп огге, узакъта 
арасыра корюнген электрик ярыкълары бетке 
кетем. Бираздан огюмде ат адымлары эшитиль- 
ди ве атлынынъ кольгеси корюнди. Онъа ёл 
берип четке чекильдим. 

— Къайда, огьлум?-- деп сорады атлы, аты- 
ны токътатып. Мен бизим почтальонны таны- 
дым. 

-- Станциягһа!-- дедим 
кьаршыламагһа! 

-- Оны санъа ким айтты? — деп тааджиплен- 
ди почтальон. 

— Я дженк битти де? Эшитмединъизми? 
Энди эр кес эвлерине къайтаджакъ|.. 

Почтальон тишлеринен дудагъыны сыкъып, 
сийрек чот сакъалыны сыйпады. Ат да бир 
ерде турмай аякъларынен ёлда лайлы сувны 
сачратып къыбырдай берди. 

— Мен шимди станциядан келем. Бугунь 
энди поезд олмайджакъ, — деди о эеджанлы да- 
вушнен.— Кель, огълум, биз эвге къайтайыкъ. 
Ананъ онда сени къыдырып шайтанлы олгъан- 
дыр... 

— Мен 
инаатландым. 

— Сенинъ ананъа мен бугунь мектюп кетир- 
"дим. Бельки мектюп бабанъдандыр. Къачан 
къайтып келеджегини язадыр? Юр кетейик! — 
о эгилип манъа къолыны узатты. Мен чапып 
онынъ къолына япышкъанымнен атнынъ терли 
аркъасында пейда олгъаным бир олды. 

— Бель бавумны яхшы: тут, — деди де о манъа 
айланып. сонъ атыны джибере берди. 

Анам исе бутюн къышлакъны айланып чыкъ- 

къан, мени тапамай ве даа къайда къыдыраджа- 
гъыны бильмей янъычыкъ эвге кельген. Ат та- 
пырды котерип, биз отургъан эвнинъ огюнде 
токътады. 

Абдырап, къабаргъан сачларыны къоллары- 
нен тюзете-тюзете къапыгъа чыкъкъан анама 
почтальон: «Мына, оджапчем, алынъыз йиги- 
тинъизни,»— деди де, яваштан мени ат устюн- 
ден тюшюрди. Мен анамнынъ сачларыны тара- 
май, тюзетмей бойле юргенини ильки сефер 
корьдим. О әр вакъыт сачларыны эки къалын 
сач этип оре ве къаталакълап ерлештире эди. Бу 
анамны пек дюльбер косьтере ве мен онъа пек 
алышкъан эдим... Анам мени сёгер деп кьоркь- 
кьанымдан башымны ашагъы алып, онынъ яны- 
на бардым. Анам исе, терен кокюс кечирип, 
меним башымны сыйпады. Сонъ, яныма чёкти де, 
мени къучакълап багърына басты -- анамнынь 
юреги «дук-дук» ургъаныны, янакъларынынъ 
сылакъ олгъаныны дуйдым. 

— Мында эр ерде кескин копеклер барда я, 
балам, — деп юзюмни сыйпай, пармакъларынен 
сачларымны къарыштыра. 

Мен анамнынъ къучагъындан къуртулып, ча- 
пып одагъа кирдим. Стол устюнде липильдеп 
чыракъ яна. Онынъ янында йыртыкъ конверт 
ве басма арифлернен бир кягъытчыкъ ята. Аніам 
элимден кягъытны чабикликнен алды да, къай- 
дадыр сакълады. Мен ондан тек, манъа анъла- 
шылмагъан: «... погиб смертью храбрых...» деген 
сёзлерни окъуп етиштирдим, ишанчсызлыкънен 
анама бакъып къалдым О, менден бир шей со- 
рама, деген киби башыны саллады, озюне коре 
кулюмсирейджек олды, лякин, дудакълары къал- 
тырады, козьлери торланды, дераль башыны 

менден чевирди. О куню къуванч да, гъам-къасе- 
вет де бир ерде юрдилер. 

— Бар, огълум, къолларынъны юв,-- деди о 
басыкъ давушнен. — Мен бугунь санъа лезетли 
шей пиширдим. Шимди берабер ашармыз. 

Мен софагъа чыкъып, элимни, бетимни юв- 
дым. Ичери къайтып киргенде, столнынъ устюн- 
де бир чанакъ пишкен къартоп бувланып тура 
эди. Онынъ къокъусы бурныма ойле лезетли 
олып урулды ки, мен сабыр эталмай аман бир 
къартопчыкъ алып къапайым деп пармакъла- 
рымны пиширдим. Анам мысырбогъдай пите- 
сини әкиге болип, чокъча кесегини манъа узат- 
ты. Сонъ биз сары чёльмек пиалалардан къай- 
нагъаи сув ичип, индемей отурдыкъ. Мен анам- 
дан, о насыл мектюп эди я, деп сорайджакъ 
олып къач кере ынтылсам да, джесарет этама- 
дым. Анам пиаладаки сувны яваш-яваш иче, 
лякин, озю бир нокътагъа бакъып къалгъан. 
Онынъ къайгылы козьлери устюнде кедерли- 
кедерли къыбырдагъан къара кирпиклери аз- 
гъын янакъларына узун кольгелер ташлай эди- 
лер. Шалы исе омузларында ёкъ эди. 

Мен зияде ёргъун олгъанымдан юкъум кель- 
ди. Аякъларымны ювып яттым. Ничюн биль- 
мем, бугунь анам, дерсинъни азырладынъмы 
деп де сорамады. Озюнинъ насылдыр тюшюн- 
джелери бар, бельким унуткъандыр. Анам стол- 
ны джыйыштырды, сюртти, сонъ омузына ме- 
ним кичкене фуфайкамны ташлап, дефтерлерни 
тешкермеге башлады. О дефтерлернинъ бетле- 
рини айландыргъанда, чыракъ липильдеп сён- 
меге аз къала, диварда исе кольгелер ойнайлар... 

Ниает, козьлерим юмулды, юкъугъа далдым. 
Юкъу арасында япракъларнынъ серин шытыр- 

дысы ве олардан саркъып тюшкен чыкъ там- 


чыларынынъ сеси эшитиле. О меним дут тере- 
гим пытакъларыны саллап, мени селямлай... 
Онынъ янында даа пек чокъ тереклер бар. Озь- 
лери къап-къара, тюшюнджели о тереклернинъ 
тёпелери та йылдызларгъа, кунешке созулгъан- 
лар. Ашагъыда исе айнынъ ренкинден мавы тюс 
алгъан от-оленлер денъиз киби толкъунланалар, 
отларнынъ арасында къушчыкълар чивильдеше 
ве козьге корюнмеген озенчик шырылдап акъа. 
Анам мени къундакълап шу озенге алып бара 
эди ве озеннинъ къадифе ялысында отурып, 
узун сачларыны дагъыта, оре ве талгъын сеснен 
озюнинъ йырларыны йырлай эди... 

Мен козьлеримни ачып, бель устюне айлан- 
дым. Анам янымда. О башыны ястыкъкъа ком- 
ген, индемей ята. Лякин, не ичюндир омузлары 
силькине. Анама бакъып меним де агълайджа- 
гъым кельди. Амма мен шу ан озюмде янъы бир 
дуйгъу ис эттим, бу дакъикъада манъа озюмни 
къолгъа алмакъ керек олгъаныны анъладым. 
Бунынъ даа не экенини анъламайып, мен энди 
балалыкъ чагъым биткен, босагъадан атлап ке- 
чеятырым. Къолумнен яваштан анамнынъ ба- 
шыны сыйпап юкъулы, лякин, къатты давушнен: 

— Юкъла, тынч юкъла. Мен янынъдам, 
анам...-- дедим. 

анарсынъ электрик токы чапкъалай беде- 

‚ нимде. Сескенип уянам. Тумбочка. устюнде 

чакъылдагъан саатке бакъам. Энди яры 
гедже авгъан. Әр сефер, айнынъ парлакъ даи- 
реси пенджеренинъ юкъары черчивесине юксель- 
генде, недир, бир шей манъа теляшнен оте, сес- 
кенем, дерсинъ мына шимди, ай эв артына 
сакъланыр да, ода къаранлыкъкъа чомар; иче- 
риде эр шей озь шекилини джояр. Аяттан эбе- 
дий кетер. Мен де... 

Пенджеренинъ эки къанаты да ачыкъ. Къою 
мавылыкъта урюк терегининъ япракъсыз дал- 
лары тепренелер. Оларнен бирликте, гуя оларгъа 
илинген киби, йылдызлар да тепренелер. Пы- 
такълар пенджеренинъ ачыкъ къанатларына 
шыкълана ве серин ель одагъа, джанлана баш- 


лагъан ешиллик, тазе топракъ кьокьуларыны 
алып келе. 


Ис «Ах, языкъ, урюк даа чечек ачкъаны Е 


абалайын бир топ чечек узер эдим...». 

Полда айнынъ акъ-сарылтым квадраты асыл 
олды ве къаранлыкъ кошедеки Аметнинъ кро- 
вать чабакъларына тирельген чамурлы аякъ- 
къапларыны айдынлатты. Амет ёргъан устюнде 
юзюкъойын ята. О союнгъаны ёкъ. Оны акъ- 
шам кене яшлар алып кельдилер. Амма, озю 
Иигитче чалыша, йигитче... 

Амет — экскаваторджы. Карьерде чалыша. 
Ондан пемент заводына киреч ташы ташыйлар. 

Оны озю бошаткъан машиналардан досдогъру 
таш дегирменине тёке — уфата. чеке, сонъ, ко- 
черли къоджаман собаларгъа толдыралар... Ме- 
ним ерим мында — соба янында. Ойле пек 
кьыйын иш дегиль. Э, догьру, мында гъает 
сыджакъ ве мудавмет гурюльти; дерсинь, къу- 
лакъларынъ къырдан фырлангъан бош демир 
метилернинъ фигъанынен инълей... Мен дакъи- 
къада бир, атеш сенюкмесин я да пек алевлен- 
месин деп, куели джамдан собагъа бакъам. Ичи 
ялын толу — дерсинъ джеэннем. Даа сонъ, мен 
алетлерге де козь-къулакъ олам. Цехке авуша- 
джакъ эдим, вазгечтим... Чюнки, тезден окъума- 
гъа кетеджегим. Артистликке. Рухум гъафлет, 
менде талант бар экен. Артист таланты. Озюм 
буны не тюшюмде корьген, не де эсимде сезген 
эдим. Амма, драмтёгерегимизнинъ ёлбашчысы 
Карл Павлович: 

— Селим, сен буюк артист олмакъ керек- 
сины--- деди, пармагъыны юкъары котерип. 

Карл Павлович шай деген сонь, Мен аман 
артистликке окъумагъа къарар бердим. О, энди, 
талант меселесини анълай да... Шубеленмеге 
шей ёкъ... 

— Селим, юкьлайсыньмы?-- Аметнинъ къа- 
рыкъ сеси оюмны боза. О сачлары чыбалгъан 
башыны котерип, козьлерини къысып, манъа 
бакъа. 

— М-м? 

— Бир сув берсе, ичим яна... 

Кроваттан турам, ялан аякъ, кошеде сув къоп- 
къасы тургъан ящикке барам. Амет сув иче, 
мешребеде къалгъаныны пенджереден тышары 
тёке. Урюк пытачыкълары бирден силькинелер. 
Ай ышыгъында меним эллерим индже ве акъ 

олып корюлелер. Аметнинъ эллерине козь 
атам: мына бу эллер, бакъыр ренкинде, саксаул 
киби дамарлы... Авучлары, гуя, курек, насыр- 
ланып къаткъан о авучлар. Санарсынъ, о киреч- 
ташыны машиналаргъа экскаватор чомучунен 
дегиль де, ана шу авучларнен юклей. 

Амет диваргъа чевирильди, дудакъларыны 
чыпырдатып, юкъугъа кетти. 

Сувукъ. Мен пенджеренинъ тахтасына таянып 
турам ве озюм киби янъгъыз йылдызлардан 
козь алмайым. Олар буз парчалары киби сувукъ 
йылтырайлар. Бу гедже йылдызлар аз. Къаран- 
лыкъ геджеде чокъ корюлелер. Алтын таш- 
чыкълар киби яна, ерге гъурурнен бакъалар. 

— Не юкъламайсынъ? Севгиге урулдынъмы 
шу? — деп. ала Амет. Онынъ сеси диваргъа 
синъип кеткен киби келе. 

— Е-кь.. сесим бирден болюне. — Сен де 
е..-- дейим де, аман кроваткъа барып, ёргъаи 
тюбюне кирем. 

Амет манъа чевирилип йылмая: 

— Яланны уфюртме... О мелекни мен билем- 
ми? 

-- Екь,- дейим, тыныкъ сеснен. 

— Шай олгъаны яхшы. Мен мында инсан- 
нынъ юкъусыны къачыраджакъ киби бир ким- 
сени бильмейим... 

— Сенде батыр юкъусы бар. 

Амет мезекни соза: 

— Яхшы чалышмакъ ичюн раатланмакъ да 
керек, — дей. — Амма, сенинъ башынъда шаш- 
КЪЫНЛЫКЪ толу... 

— Я сенинъ?..— къызып, тирсегиме тая- 
В турам.— Сенинъкинде не толу? Шише- 
ми!: 

Амет бир къач дакъикъа манъа ёргъун 
бакъып, мени бир шагъа алмагъан сыфатта 
дудагъыны салпытып тура. Сонъ, тишлери ара- 
сындан: 

— Сен даа аз туз ашадынъ омюрде, чипче!— 
деп ташлай. — Сен мектепте не деген олсалар — 
тек шуларны билесинъ: тютюн ичмек, затен 
ичмек зарарлы, шаймы?.. Омюрни исе сен, Карл 
Павловичнинъ изининен бирге санагъа къоя- 
джакъ пьесанъыздан яхшы анъламасанъ керек. 
Омюрде суфлёрлар да ёкъ, режиссёрлар да... 
Эр ким озю бильгени киби яшай. Сен, аз туз- 
лангъан хияр исе, манъа акъыл огретмек истеи- 
синт... 

Амет скемлеге асувлы буджагъынынъ джеби- 
ни зорнен тапып, сигарет ала, къаныкъып, ичи- 
не тютюн чеке. 

Коридорда электро-счетчик гедже чегерткиси 
киби чырылдай. 

Бир адисе хатириме келе... 

Аралыкълар бою ель сызгъырмакъта, тикенли 
къарны юзюме шыпырмакъта эди. Бекленме- 
ден, сия булутларнынъ къалын пердесини март 
кунеши йыртты. Къар токътады, бираздан ирип, 
арыкъларгъа акъа башлады. Сачакълардан ку- 
неш узһгёи сюйрю бузлар къалдырымларгъа 
тюше ве джам киби чинъильдеп къырыла эди- 
лер. Топракъ акъбардакъ къокъуй эди. 

Завод медениет эвинде эглендже акъшамы 
тешкилятландырыла. Эркеснинъ козю афиша- 
лардаки ири-ири арифлерде. «БААРЬ» яшлар 
балы... 

Биз Аметнен балгъа энди кечиксек де, о, мени 
кафеге чеккеледи. Мында бизге таныш яшлар- 
нынъ шаматалы компаниясы кейфленмекте эди. 
Олар бизни озь янларына отурттылар. Зий-чув 
сёйленмекте, эп шакъылдамакъта эдилер. Амет 
алты шише пиво сымарлады. Мен бир данесини 
ичтим де, кеттим. 

Клубда адам эр вакъыттакинден чокъ эди. 

усы яхшы ки, шеэрчигимиз кучюк, онда 
яшагъан эр ким таныш... Юксек таванда бул- 
люр люстралар — къандиллер парылдамакъта. 

ркестр чарльстон чалмакъта. Мен четке — 
скемлелер йыгъыштырылгъан дивар янына че- 
кильдим. Кимни оюнгъа теклиф этейим экен 
деп тургъанда, озюмден эректе бир топ къызны 
абайладым. Олар баарь сыджагъыны дуйгъан 
торгъайлар тарзында чивильдешмекте, шу 
шенъ сеслерден кишининъ кокюсинде баарь иси 
уянмакъта эди. 

— Айттым ки, ойнамайым. Анълашылды- 
мы? — сёзлерини эшиттим аркъамда. Яш бир 
къыз скемледе отура ве огюндеки абдал яшкъа 
ойнамакътан ред эте эди. «Токъта, мен о олян- 
ны деми кафеде корьген эдим де гъалиба?..» 

Яш къыздан: 

— Не-е и-чюн?..— деп сорады да, козьлерини 
сюзди.-- Мен теклиф эткен сонъ, сен мытлакъ 
ойнарсынъ дейим, алтыным... — зытланып ку- 
лломсиреди, алтын тишини косьтермек истеп, 
агъызынынъ бир четини ачты, къызнынъ тирсе- 
гинден тутаджакъ олды. Къыз дераль ериндеп 
къалкъты. 

— Истемейим, шунынъ ичюн теклифинъизни 
ред этем,-- деди яваштан. Сонъ, яшкъа баштан- 
аякъ козь ташлап, залнынъ дигер тарафына 

Яш саргъушлыкъ аляметинен ачувлы йыл- 
майды ве къызнынъ бийсинмегенине океле- 
нип, зал бою пешинден адымлады. «Бу тип 
энди къызнынъ артындан къалмаз». Мен олар- 
ны козьден гъайып этмемек ичюн, ойнагъанлар 
арасындан ашыкъып, экевининъ пешинден юр- 
дюм. Артындан етип, къызгъа: 

— Ойнайыкъмы?— дедим. 

О бир сание къадар манъа шубеленип бакъ- 
ты, сонъра кулюмсиреди. Оюнгъа тюштик. 
Чарльстоннынъ такты тезлешкен сайын, онынъ 
юксек мыкъ падворлары эп енгиль такъылда- 
макъта эдилер. Къыз муляйим козьлерини ко- 
терип юзюме назар ташлады, хош кулюмсире- 
ди, инджи тишлерининъ акълыгъындан козь- 
лерим къамашты. Къарылгъач къанатлары 
киби дюльбер къашлары астындаки зейтюн 
козьлери юрегинъе нур серпкен тарзында те- 
рен маналы корюле эдилер. Къою-кестане тюс- 
лю сачлары наргуз къокъуй, кимерде, янакъ- 
ларыма тийип кетсе — богъазыма недир къа- 
далгъан киби ола эди. 

Музыка юксек саданен токътады. Мен къыз- 
га тешеккюр айттым ве: 

— Эндики оюнны да менимнен иджра этер- 
синъизми?..— дедим. 

О манъа девамлы бакъаракъ, кене йылмайды, 
индемеди. Оны еринедже озгъараджакъ олып 
тургъанда кимдир енъимден чекти. Бу — сме- 
наджы Витька эди. 

— Амма да къушчыкъ!.. Къайдан илиштир- 
динь? 

Джевап бермедим. Кетеджек олдым. 

-- Къаерли шу?— деп меракъланды Витька. 

— Бильмейим,-- дедим лафны кесмек истеп. 

-- Консерваторияда окъуса керек.. Дейим... 

— Ола билир... 

Оркестр «Ветерок» чалды. Чевреге бакътым. 
Баштаки шахс кене къызнынъ янында эди. 
Къыз индемесе де, о, эллерини штанынынъ 
джеплерине сокъып нелердир бош-богъазлан- 
макъта, кульмекте эди. Къыз мени абайлап, 
эски танышы киби, незакетнен кулюмсиреди, 
манъа догъру адымлады. 

— Мени эвге озгъарып оламассынъызмы? 

Къулакъларыма инанмадым бу умютсиз се- 
винчтен. 

Биз клубдан чыкъкъанда мен кимнинъдир 
кескин, сувукъ бакъышыны ис эттим. 

Къызнен кете ве сёйленмей эдик. Кокте тё- 
герек ай ялдамакъта. Ёлда буланыкъ сув тый- 
начыкълары йылтырай, биз оларны экимиз эки 
тарафтан айланып кече эдик. Узун индже пад- 
ворчыкълар ташлар устюнде саат киби чыкъыл- 
дай. Къызнынъ элинден тутып кетмеге истей, 
факъат джесарет этип оламай эдим. 

— Сизнинъ адынъыз не я? 

— Селим. Я сизнинь?.. 

— Наиле. Достларым Надя да дейлер. Наи- 
ле кульди.— Ана энди таныш олдыкъ. 

— Сиз бир ерден кельдинъиз гъалиба? 

— Москвадан. Онда окъуй эдим. Мында даа 
кимсени танымайым. 

Козь къыясындан онъа бакътым. Шимди 
къара олып корюльген къою мавы костюми 
аджайип эндамына дюльберлик къошмакъта 
эди. Бир квартал индемей кеттик. 

— Бир ерде чалышасынъызмы, ёкъса, кене 
окъуйсынъызмы ?— деп сорады ниает. 


== Артистликке,- дедим шашмалап, амма 

сонь «окъуйджакъ олам» демек истедим, ла- 
фым ичимде къалды, о, исе, мени окъуй бел- 
леди... 

— Театр институтындамы? О-о-о, шай де- 
сенъиз!.. 

Мен бутюнлей шашырып, «эбет» деп баш 
салладым ве ерге козь тиктим. Яхшы ки, те- 
рек талдаларындан меним санки аджджы бибер 
ышкъалап къызартылгъан ренкли бетим онъа 
корюльмей эди. 

— Сиз энди акъикъий санада ойнадынъыз- 
мы? 

Не дейджегимни бильмедим. 

Әнъ эйиси — индемей кеткен олсакъ яхшы 
олур эди. Ойымда Витьканы сёгем: о манъа бу 
къызны артистлерден олмалы демедими я?.. 

унъа коре мен де патлаттым яланны... 

Наиле бир къапыны косьтерип токъталды. 

— Мен мына мында отурам. Тешеккюр... 
Геджелер хайыр! 

— Хайыргъа къаршы! Биз даа корюшир- 
миз, шаймы? 

— Бильмейим. Анам, бабам Самаркъандда 
яшайлар. Ярын оларгъа кетеджегим. 

— Сизнен бир даа корюшмек арзум бар, 
Наиле, — деп, ашыкъып сёйледим мен, онынъ 
ичери киреяткъанына языкъсынып. 

Наиле индемеди. Мени сынагъан киби те- 
сирли назарнен: 

— Бильмейим, Селим, аля урюк чечек ач- 
къаны ёкъ... Баарь акъшамларынынъ корюшюв- 
лерине даа эрте... — деп кульди. 

Онынъ бу кулькюси ирмакъ сеси киби эди... 
Сонъ, башыны эгди. Зейтюн козьлеринен мени 
девамлы козетип, азбаргъа кирди. Мен онынъ 

аякъ такъылдылары 
турдым. 

Сонъра озь умумий ятакъханемизге догъу- 
рулдым ве севимли эзгимни сызгъыра-сызгъы- 
ра кеттим. Гедже ельчиги эсти, чезик буджа- 
гъымнынъ этеклерини ельпирете башлады. Тар 
аралыкъта мени дёрт зыпкъын къаршылап 
алдылар. Шу ан ай булут артына кирген эди. 
Лякин, мен дёртевининъ арасында анавы сар- 
гъуш шахсны таныдым. Манъа яхшыджа 
тюшти... 


эшитильгендже шу ерде 

Амет бир тизини скемлеге къойып, столгъа 
эгильген. О къалемни кягъыт устюнде сакът- 
лыкънен юритип, нелердир сыза, дакъикъа 
сайын насылдыр схемалар толу китапкъа козь 
ташлай. 

Сонъки куньлерде о анълашылмаз бир алда... 
Эвель де чокъ лаф севмез эди амма, энди агъыз 
да ачмай десенъ оладжакъ... Суалинъе джевап 
бермек бир якъта турсын, санки дудакълары 
тикильген киби... Къаш тюйгенининъ себеби: 
ни озю де бильмей, гъалиба... Базы геджелери 
тёшектен атылып тура да ярыкъны якъа, дис- 
сертация язгъан киши киби нелердир сызгъа- 
лап башлай. Сонъ, шарт ярыкъны сёндире, 
озюни юкъугъа ура. 

Бу акъшам иши яры геджеге сюрди. 

— Яхшы чалышмакъ ичюн раатланмакъ да 
керек, — деп, онынъ озь сёзлерини озюне ха- 
тырлатам. 

Амет инат, мырт демей. Эшитмемезликке 
ура. Мен ястыкъны энъсем тюбюне басып, 

кокке козь тикем. Мерекеп киби чивит мор- 
лыкъта бузларгъа ошагъан йыртыкь акъ бу- 
лутлар арасында, хафиф алтын елькен — ай 
долана. Амет къалемини котерип ата да, ярыкъ- 
ны сёндюре, кроватыны пенджереге чеке. 

слана, сигарет тютете Ай онынъ юзюни, 
гурь къара сачларыны ялдызлай. 

— Амет, а Амет... 

— М?.—О сигаретини чеккенде -кучюк 
атешчик юфкъа кягъытчыкъны насыл тезлик- 
нен кемиргенини корем мен. 

— Сен не дейсинь, адам чин инсан олып, 
севмек ве севильмек ичюн насыл олмакь ке- 
рек? 

Амет эп тютюн думанлата, индемей. Мен 
онъа дарылып диваргъа чевирилем, чаршафнен 
башымны орьтем. 

— Бильмейим,— деп Амет, тюшюндженен. 

Бу джевапта мен бир мана сезем. 

— Билесиньми не, Селим, бизим карьерге 
янъы бир къыз кельди... техник-геолог,— Амет 
бирден денъишкен киби ола, абдырап сига- 
ретини кроватынынъ демирине бастырып сён- 
дюре. Сонъ, кене, пенджереден, къармалап, 
серник къыдыра... 

Меним сабырым чыдамай: 

— Кельсе не ола?— деп сорайым, чаршаф 
тюбюнден. 

— Не ола... Мен ич бир вакъыт ойле къыз 


корьмеген эдим... Якъынларда сагъанакълы 
ягъмур къуйгъаны хатиринъдеми? 
— Со-онъ? 


Амет экинджи сигаретни якъа. 
— ШУ куню саба, ягъмурдан сонъ, патлаты- 
джылар къырларны патлатмагъа кельдилер. Ма- 

шиналар, адамлар да ана шу участкагъа кеткен 
эдилер. Мен де озь экскаваторымны шу ерге 
айдадым. Бар техника ве адамлар эпимиз пат- 
латув биткендже хавфсыз турмакъ ичюн дже- 
нюбий котлованнынъ аркъасына сакъландыкъ. 
Гурюльдеше, лятифелер айтыша эдик. Эр 
вакъыт — патлатувлар процессинде олгъаны 
киби орталыкъ тым-тырыш эди, сонъ сирена 
берилади, патлатув башланмады. Не ичюндир 
созылды... Бельким шнурлары сылангъандыр 
беллейим, чюнки, чевре-чет чамур боткъасы. 
Беклеймиз... Сонъ, бирев, джез трубадан чыкъ- 
къан сада киби: «Сакът о-лу-ньыз-з!»-- деп 
ойле айкъырды ки, уфукълар текрар-текрар акс 
саданен сеслендилер. Теляш, къыямет къопты... 
Бакъсам — юкъарындан бизим устюмизге къыр 
киби къоджаман, сыланып джибинген топракъ 
ве таш обасы тайып тюшмекте эди... Бойле 
адиселер сыкъ ола тургъан. Зерафшанны бу- 
гъавлагъанлары акълынъдамы?.. 

— Эбет, бизим яшларны да ёллагъан эди- 
лер де... Амет сесининъ титревик аэнкини 
тынчытмакъ ичюн баягъы сусты. Сигарет чек- 
ти, сонъ девам этти: 

— ...Вазиет ойле эди ки, къач саниеден эр 
шей — инсанлар, машиналар эписи омрагъан 
лава астында къалув хавфында эди. Лякин, 
не олды бильмем, чамурташ обасынынъ аре- 
кети токътады —о негедир тирелип къалды... 
Я шу арада еринден къопса деп, титрей эди 
эркимнинъ юреги. Сонъ, эльвида..-- Амет 
кульди: — Коргейдинъ сен, бизим аякъкъа кучь 
берген, бир шейден къоркъмаз шоферлерни... 

у вакъыт мен мейданда яш бир къызны эс- 
ледим. Индже, назик белли ёсма... Янъы ком- 

бинзон кийген Оны биринджи корювим. 
Мына, мынав къырлар патлайджакъ тарафкъа 
карьер бою чапа эди о. Къычырып оны токъ- 
татмакъ истедим, амма, тилим къыртлагъыма 
япышкһан алда эдим. Сонъ, эписи бир эшитмез 
дедим. Кучюк, атик къыз исе, бизден эп узакъ- 
лашмакъта, зюмрют къыйыгъыны кимгедир 
салламакъта эди. Бизлер — балабан, къуветли 
эркеклер онынъ пешинден шашып, боюнлары- 
мызны созып бакъып турмакъта эдик, Селим. 

Амет текрар сусты. Сёнген сигаретини аля 
чеке эди о. 

— Натлатыджылар карьерде чапкъан къыз- 
ны корип, аман ишни токътаттылар. Э, патла- 
тув олмады... Сонъундан анъласам — шу къыз 
янъы техничкамыз экен. Ана шундан берли, 
шахсен озюм адамларнынъ козюне бакъмагъа 
утанам... Анълайсынъмы сен — эркек кишилер 
гизленип тургъанда, сени яп-яш къыз афаттан 
къуртаргъанына бойсынгъандже, чамур обасы 
тюбюнде къалгъанынъ яхщы. Амет сигаретини 
пенджереден котерип атты, яваш сеснен девам 
этти:— Энди кимерде оны коре къалсам, ер 
тюбюне кирген киби олам, о полда яткъан кир- 
ли чорапларына ишмар этти: — Озюмни ана 
шу чул алында сезем... 

— Шаа-й. Пек дюльберми?.. 

Амет кене пенджереден серник къармалады. 
Мен оны анъладым. 

— Бир къармакъ ташлап бакьмайсыньмы?-- 
дедим мен. 

— Эх, сени, артист... 

— Я не олды?.. 

— Бошбогъазланасынъ. Айды, юкъла. Тез- 
ден хоразлар танъ ачар. 

Козьлеримни юмам. Лякин, энди юкълап 
олурыммы. Авлакъта копеклер авлаша. Пен- 
джереге урюк терегининъ пытакълары шыкъы- 
лана. Бугунь онынъ япракълары хош эзгинен 
шыпырдайлар. Саат къач экен) Не ердедир 
ильки хораз отти. Бири-бирине хабер берген 
киби сеслендилер. Урюк тереги къайнакъ сют 
киби ап-акъ. Чечекли даллары гуя одамызгъа 
кирмек истейлер... 

Тешектен атылып турдым, ялан аякъ, пен- 
джереге якълаштым. Чыкълы чечеклерге элимни 
тийдиргенимнен юзюме баарь, аят, севги се- 
ринлиги тёкти чечеклер... 


Бу ал эр сменадаки киби озь вакъытында — 
саниеси-саниесинен олды. Чулны соляркагъа 
батырдым, прибор-алетлерни тез-тез сюрте 
башладым. Ашыкъа эдим. Чюнки, бугунь акъ- 
шам медениет эвинде бизим энъ аитувлы иш- 
чилерге урьмет байракълары бериледжек эди. 

антаналы къысымдан сонъра биз — завод ак- 
тёрлары — пьеса къояджакъмыз. (Сонъра — 
оюнлар. Я баш роллерни мен иджра этем де. 
Къызлар четтен-буджакътан къыя бакъа, «баш 
рольни ойнагъан мына шу йигит», деилер де... 
Мен эгилип эсас приборны сюртеяткъанда 
аркъамны недир пиширди бирден... Йылан чакъ- 
къан тарзында къангъыдым ве манъа обу 
шакъаны япкъанны энъ фена сегюшнен резил- 
лемек истедим. Куньде ятып пишкен ялпакъ, 
иридже чакъыл тенимден тайгъалап тюшти. 
Алдымда тозлу, майлы комбинзонлы бир къыз 

турмакъта эди. Ельден къызаргъан дудакъла- 
рында кульки аляметлери сездим. 

— Санъа не керек?— дедим онъайтсыз алда. 

— Мераба, артист! Танымайсыньмы?-- деди 
кьыз. 

Шаштым. Мийим бузлады, тилим тутылды. 
Къаршымда Наиле тура эди. Шу ан мен севин- 
димми, я къоркъундыммы, аля анълап ола- 
майым. 

Зорнен: 

— Сиз мындасынъызмы ?— дедим тек. 

— Эбет. Эм узакьта дегилим — карьерде... 
Сизни къоркъуттым гъалиба?.. 

— Ёкъ, ёкъ... 

— Икметли машинанъызнынъ гурюльтисин- 
ден мени эшитмессинъиз белледим. Шакъа 
ичюн афу этинъиз, Селим,-- деди Наиле. 

у арада сменаджым Витька келип кирди. 
аиленен тышары чыкътыкъ. 

— Театр институтынынъ студентлери цемент 
заводында амелият кече, э? — демесинми кене 
де. 

Агъыз ачмадым. Эшитмеген олдым. Э, мен 
бу суальни ондан беклесем де, джевабыны 
тапалмадым. 

— Кечкен базар акъшамы комедиянъызны 
корьдюм. 

— О учь пердели драма эди. 

— Шаймы?— Къыз оттирип кульди.— Мен 

‚комедия белледим. 

— Бегендинъизми? 

— Ачыгъыны айтайыммы? 

— Эльбетте. 

— Пек бегенмедим. Сиз севимлинъизни къу- 
чакълап, залгъа бакъып, эмекте ве омюрде мен 

бахытлым деп къычыргъанда гъает аджыныкъ- 
лы, кулькюничли корюле эдинъиз. 

Наиленинъ пьесаны анъламагъаны ичюн мен 
пек раатсызландым. О кульди. 

— Ана, корьдюньизми, озь фикиримни айт- 
магъаным яхшы эди. Элем эттинъиз. Сиз не 
ерде чалышкъанынъызны не ичюн гизлейсн- 
нъиз? Олмалы ки, омюрде насыл роль ойнай- 
джагъынъызны даа бильмесенъиз керек. 

Омузларымны къыстым. 

— Къач яшындасынъыз? 

— Он еди. 

— Сизден учь яш буюк экеним. Демек. 
акъылбалыкълыгъым арткъач... 

Душкъадже берабер кельдик, сонъ, о сагъ- 
гъа, мен солгъа юриш эттик. Бу арада мен 
токъталдым: 

— Манъа сизнен лаф этмек керек, эди 
Наиле, — дедим. 

— Шимдичикми?.. 

— Айды, акъшам корюшейик. 

О токътап, манъа дикъкъатнен бакъты. 

— Инат экенсинъиз.. Яхшы. Акъшам, 
клубда. Келишеми?.. 

Юзю енгильден йылмайды. Разы олып баш 
салладым. Наиле кирпиклери тюбюнден бир 
даг шад назар быракъты. 

Урюк тереги акъ-гульгюли антер кийген, бе- 
зенген келинни анъдыра эди. Пенджеремиз 
дагъ балы къокъугъан чечек япракъларынен 
толу. Пенджереден узанып гурь далчыкълардан 
бир топ букет узьдюм. Бельки емиш тереги- 

нинъ чечеклерини узьмек яхшы шей дегильдир, 
лякин, атешли севги ичюн нелер узюльмей я? 

Мен бир къучакъ чечекнен залгъа киргенде 
тантаналы къысым битмек узре эди. Кенъ са- 
нада къызыл ортюли стол артында бизим иле- 
ри адамлар: экскаваторджылар, шоферлер оту- 
ра эдилер. Амет де онда эди. О киречташы 
янъы усулны тюшюнип чыкъаргъан, ишни эки 
кере тезлештирген эди. Геджелернен озь чер- 
тёжлары устюнде яткъаны аля хатиримде. 

Амет ара-сыра залгъа козь ата, кимнидир 
арай эди. Бельки менидир? Пармакъларыма 
басып котерильдим, онъа эль салладым. Корь- 
месе керек. Минберде оны шимди макътагъан- 
ларындан олса керек, о куськин, теляшлы ко- 
рюле эди. 

Кимдир енгильден омузымны тутты. Чеви- 
рильдим: Наиле. Акъгульгюли антерини кийип 
кельген бу акъшам. О шимди даа дюльбер эди. 
Кунештен пек янгъанындан экенми бу?.. 

— Вай, къыйметли Селим, шу къадар че- 
чекни къайдан узьдюнъиз? 

О бир далчыкъны озюне чекти де, къокъ- 
лады. 

— Ах, не аджайип къокъу! Мен бутюн шеэр- 
ни доландым, ярайджакъ чечек тапалмадым. 
Бир данечигини алмакъ мумкюнми, Селим? 

— Риджа этем! Буны сизге кетирдим... Эпи- 
сини. Бутюн букетни... 

— Демесе... Чокъ сагъ ол... Айды, санагъа 
якъын барайыкъ. Не ичюн къапы янында ту- 
расынъыз шу? Бугунь спектакльге азырлана- 
джакъсынъыз дегильми? 

О санагъа бакъты ве раатсызланып: 

— Ой, тюшелер, залгъа келелер, — деди. 

Акъикъатен санадакилер залгъа энмекте, 
залдакилер оларны хайырлап къаршы алмакъта 
эдилер. 

— Ой, Селим, афу эт,- деди Наиле ве 
адамлар арасына къарышып кетти. Мен пешине 
догьурылдым. Кимдир енъимден чекти. Бу, 
даима серт бакъышлы Карл Павлович эди. 

— Не, сен пьесаны бозмакъ истейсинъми? — 
деди о окенен.— Юр, костюминъни кий! | 

Мен къалабалыкъ ичинден чыкъып, кийин- 
мек ичюн кеттим. Кёр киби адамларгъа, скем- 
лелерге уруна эдим. Чевирильдим. Наиле на- 
сыл буюк къуванч ве бахытнен Аметке якъын- 
лашкъаныны эследим. О букетни Аметке узат- 
ты. Меним букетимни!.. Аджеба, Амет пендже- 
ремиз алдындаки терек онынъ ичюн чечек 
ачкъаныны ич беклегенми, акъылына биле ке- 
тиргенми экен?! 

Не вакъыт сен меним ичюн де акъ-гульгюли 
антеринъни, баарь булутларына бенъзеген зи- 
нетиньни киерсинъ, урюк тереги?.. 

озлу, чакъыл тёшельген къышлакъ ёлу 
Тама кете ве памукь тарлаларынен 

къурашкъан багъ-багъчалар ичинде гъа- 
йып ола. Ёл бою, чанталарыны саллап, учь 
огълан адымлай. Ташларны шытырдатып, фут- 
бол киби тепелер. Олар якъынлашкъанда, ёл че- 
тинде гурь оськен дут тереклериндеки торгъай- 
лар суса, кечип кеткен сонъ исе — кене пытакъ- 
тан пытакъкъа уча, чивильдеше эдилер. 

— Уф,-- деди Салим такъиесини чыкъарып. 

— Даа узакъ, — деп иляве этти Решид. Бойле 
юрсек биз акъшамгъа да етишип барамамыз. 

— Мен болдырдым, достлар, келинъ азчыкъ 
раатланайыкъ, — деди Салим. 

Олар дут терегининъ салкъынына кечип, 
арыкъ бойында, ешиль отчыкълар устюне отур- 
дылар. Салим чантасындан бир пите чыкъарып, 
учьке больди, балалар чайнай башладылар. 

Копчеклерини чыйкъылдатып, араба кечти. 

— Абибулла агъа, бизни де алтынджы бри- 
гадагъа алып кетсенъиз,— деп багьырышты ба- 
лалар, араба артындан чапып. Арабаджы аты- 
нынъ тельбевини чекти. Балалар юксек копчек- 
лерге тырмашып, арабагъа миндилер. 

— Къана, таксини къаергедже айдайыкъ?— 
деди арабаджы ёлджуларгъа чевирилип. 

— Алтынджы бригадагъа! 

— Алтынджы? О къадар узакъта не къыды- 
расынъыз я? 

— Алтынджы бригадада Суннат ака деген 
адам яшай. О Берлингедже баргъан. Гъалебе 
куню биз дженкчилернен корюшюв кечиреджек- 
миз. Бу меселени анълатмагъа кетемиз. 
— Сизге Берлингедже баргъан дженкчилер |“. 
керекми?-- деди арабаджы, кулип. |< 
— Бизге эпси бир. Лякин, ким олса да, дженк |. >, 
акъкъында яхшы икяе этмеге бильмели. “ 
Ат, узун ялыныны силькитип, тез-тез кете < 
эди. Араба таш чакьыллар устюнде секриклей, | |, 
гьыджылдай, лафкъа кедер эте эди. Бир къач 


— Мен шаир дегилим, дюльбер лаф этмеге 
бильмейим,-- деди. Кунь бою субетдешим =—] Г. 
атымдыр. СёйленсенЪ де эр шейни анълай. 

“Бираз сускъан сонь, девам этти: 

-- Мен, сизнинь яшынъыздаки огъланчыкъ- 
нынъ дженк маалинде башындан кечиргенлери- 
ни икяе этмек истейим. О, эбет, фашистлернинъ 
ювасынадже, шу Берлингедже баргъаны ёкъ... 
Чюнки о заман юн бир, он эки яшларында эди. 
Душмангъа къаршы автомат, я да пулёметдан 
атеш де сачкъаны ёкъ. Бунынъ ичюн силясы 
да ёкъ, кучю де ёкъ эди. Лякин, о огъланчыкъ 
чин пионер эди. 

Балалар, яхшыджа ерлешип, меракълы икяе 
динълемеге азырландылар. 

— О огъланчыкъ кичкене, Айсерез деген 
койчикте яшай эди, — девам этти арабаджы.— 
Вадиде кичкене, копюктен даима бем-беяз тюс- 
лю олып озенчик акъа эди. Адамлар эвлерини 
таш устюнде къура, ашада, вадиде исе, берекет- 
ли топракъта багъ-багъчалар осьтюре эдилер. 
Шойле бир аджайип манзараны тасавур этинъ: 
эр ер таш, чакъыл, оларнынъ ортасында, гуль 

ә с. 
дакъкъа сусып отурдылар. Сонь арабаджы: \ 
у 


"А т 


киби койчик... Эр багрь байырлар ешере, гул- 
лернен тёшеле эдилер. Бу маальде къыз ве огъ- 
ланчыкъларгъа дагъгъа чыкъып кетмек буюк 
бахт эди. Огълан балалар сыгъыр, эчки ве къо- 
зуларны отлата, къызлар исе, гуль джыя ве гуль 
таджы ясап, аналарындан эшиткен дюльбер 
нырларыны йырлай эдилер. Огьланлар дженк 
оюныны ойнай, къаяларгъа тырмаша, къобалар- 
гъа сакълана эдилер... 

Арабаджы джебинден кисесини чыкъарды, 
сигар ясады, кескин тютюнни арды-артындан 
бир-эки тартты ве сонъ девам этти: 

— Куньлернинъ биринде кой кокюнде дженк 
гудюрдиси къопты. Етишкен осьмюрлер орду- 
гъа кеттилер. Силя тутмагъа ярагъанлар исе 


`(’хдагьгъа котерильдилер. Гедже-куньдюз ер ве 


” 


-кокни сарсытып душман кельгенде, койде тек 
къарт-къурт ве бала-чагъа къалгъан эди. Агъыр 
куньлер кельди, атта кунеш де къап-къара ко- 
рюне эди. Балалар энди дагъгъа къачмай, ой- 
намай эдилер. Чюнки, энди дженк оюн дегиль 
де, акъикъат эди. Узун къыш акъшамлары ким- 
лернинъдир аягъы астында къар гъычырдай, 
сонъ бу адамлар чувалларгъа отьмек ве пенир 
юкленип, кене дагъда гъайып ола эдилер. 

О сене къарлы къыш эрте кельди. Юксек 
къар дагъ ёлларыны къапатты, къаялар уджын- 
да ель увулдады. Фашистлер партизанларгъа 
къаршы тинтювни вакътынджа токътаттылар. 
Лякин, партизанлар да койге ничюндир келип 
оламайлар... 

Куньлернинъ биринде Зейнеп къартийчик 
къарт чобан Мустафанынъ эвине кельди. Козь- 
яшларыны сюрте-сюрте: 

— Сен бутюн омюринъни шу дагълар ичин- 

де кечирдинъ, шайтан бильмеген сокъакъларны 
сен билесинъ, — деди. — Партизанларгъа барсанъ 
да, меним огъланчыкъларым Аметнен, Селямет- 
нинъ сагъ-эсен экенлерини бильсенъ. . 

— 9, къартий, дагъда юрип олсам отурыр 
эдимми мен мында? — деп джевапланды тап- 
чан устюнде яткъан Мустафа акъай. 

— Фашистлер тезден къой ве эчкилеримиз- 
ни тартып аладжакъларыны айттылар. Десе 
энди бир баш мал да туттырмайджакълар? Ба- 
ла-чагъа сютсиз къалгъаны-къалгъан... О гъа: 
риплер де анда ач-чыплакъ аллары насылдыр 
экен..-- Зейнеп апте пештималыны козьлерине 
басты. 

— Айванларны керчектен аладжакъ экен- 
лерми? 

Къартий агълавуны токътамай баш саллады. 

— Абибулла! — деп чагъырды къартбабай 
торуныны.— Оджакь устюнде асылы чызмала- 
рымны кетирчи, балам, къуругъандыр энди 
бельким... 

— Сизге юрмек мумкюн дегиль де, я, къарт- 
баба! — деди торуны чызмаларны котерип ки- 
рип. 

— Не япайым, балам, муим ишим бар... 

Къарт башкъа ич бир шей айтмай кийинди, 
чыкъып кетти. О къайткъанда къаранлыкъ 
тюшкен эди. Акъшамлыкъ сувда пиширилген 
къартоп сувып башлагъан эди. Къартбабай тю- 
шюнджели, кедерли эди. Азачыкъ къапынып, 
четке чекильди. Абибулланынъ анасы софра 
джыйыштырып башлады. Къартбабай элини 
торунынынъ омузына къойды. 

— Санъа’ бир шей айтмакъ истейим, — деди 
о Абибулланынъ козюне дикъкъатнен бакъып. — 

Ананъ да эшитсия. Джемаат санъа муим бир 
вазифе юкледи... 

— Насыл вазифе экен о я?-- деди четтен 
анасы. 

— Адамнынъ сёзюни больме, отурда динъ- 
ле, деди къартбабай.— Бу ишни мен озюм 
япмагъа борджлу эдим. Дагъны мен къадар 
кимсе бильмей. Лякин, бу аякълар бармы, бу 
аякълар!.. Абибулла меннен чокъ кезгендир, 
чокъ сокъакъларны биле, шаймы? 

Къарт торунына суаль назары ташлады. 

— Ӛ, билем, къартбаба,— башыны саллады 
Абибулла. 

— Бугунь гедже койдешлеримиз азбарымыз- 
гъа къой ве эчкилерини айдап келеджеклер. 
Тань маалинде сен оларны «Йырлагъан дере- 
ге» айдап кетеджексинъ. Беджерирсинъми? 

— Беджеририм. 

— Баба! Сен не, баланы эляк этеджек ола- 
сынъмы шу?-- деди анасы агълап. 

-- Баламы, акъаймы, ким экенини ярын 
аньларыкь,-- деди къартбабай, къызына бакъ- 
мамагъа тырышып.— Айванларны артыкъ кой- 
де къалдырмакъ хавфлы... Ярын олмаса о бирси 
кунь тартып алырлар. 

-- Дагьдан кечильмез шимди|.. 

— Узакъ кетме,-- деди къартбабай къызы- 
ны диньлемей.-- Дерегедже айдасанъ етер. 
АА эвде юлмагъа борджлусынъ. 

— Яхшы. 


Абибулланынъ эви койнинъ четинде ерлеш- 
кен эди. Танъгъа якъын къартбабай къораны 
ачты. Абибулла сюрюни дагъгъа тараф айда- 

ды. Къарбабасы чешит кенъешлер берип бираз 
топаллап озгъарды, сонъ, ёл ичинде токътап, 
артындан бакъып къалды. Койден баягъы 
узакълашкъан сонъ, Абибулла къойларны 
дагъгъа бурды. 

Кок агъарып башлагъанда, мал сюрюси ку- 
чюк дереден таракъкъа бенъзеген къаяларнынъ 
о бир тарафына кечкен эди. Айванлар ач ол- 
ды ве магърашып башладылар. Лякин, бу 
энди хавфлы дегиль эди. Абибулла буюк бир 
таш устюне чёкти, къойнындан бир баш согъан- 
нен отьмек чыкъарып, бираз къапынды. Энди 
энъ эсас ёл къалды — «Йырлагъан дере». Уйле 
маалинедже онъа етип барса, акъшамлыкъ эвге 
партизанлар къаршылап алырлар. Бем-беяз къар 
устюнде сюрюни тёпеликтен корьмей олурмы? 

— Айда! — багъырды Абибулла ве таягъы- 
ны ойнатып, сюрюни айдады. Къой ве эчкилер, 
къурсагъынадже къаргъа батып, огге ынтыла 
эдилер. Абибулланынъ чарыкълары ичине къар 
толды, ирип, бузлай башлады. Сувукъ, аджджы 
ель уфюре эди. Сол къолда — тим-тик, къара 
къая. Онынъ уджы булутлар арасында гъайып 
ола. Асырлар бою асыл олгъан тар сокъачыкь 
шу къаягъа япышкъан, ашада исе — учурым. 
Аджеба, къарнен тёшельген бу сокъакъ хавф- 
сызмы экен? Я барып да эшильсе? 

Абибулла кокке бакъты, сарылтым араретсиз 
кунеш къаялар артына гизленмеге азыр тура. 
Къой-эчкилер бир-бирлерине башларыны къой- 
ып, ельнинъ увылдысына динъленелер... Парти- 
занлар кельмеди. Эгер Абибулла къартбабасы 
айткъаны киби сюрюни ташлап къайтса, ким 
биле оларнынъ алы не оладжакь?! Борилер 
ашармы, ачлыкъ ве сувукътан арам олерлер- 

ми?! Ойле экен, гъарип айванларны ковден 
айдагъандан не файда?! 

— Э-э-эй!— деп багьырды Абибулла. 

— Э-э-эй!-- деп джевапланды седа. 

«Не исе, кене огге кетмек керек, эрте-кеч 
партизанлар илле раст келирлер»,-- деди Абн- 
булла озь-озюне ве сюрюдеки ёлбаш эчкини 
айдады. Эчки юрмейджек олды, лякин, бир-эки 
таякъ ашагъан сонъ, алдкъа ташланды. Сюрю 
онынъ артындан юрди... 

Башы айланмамасы ичюн, Абибулла ашагъы, 
учурымгъа бакъмамагъа тырыша эди. Къая исе 
сюйрю ве огъланчыкъны итеп тюшюреджек 
киби эп кокюсюни кере эди. Къаянынъ артына 
бурулмагъа бир-къач адым къалгъанда Аби- 
булланынъ аягъы астындаки таш ериндеи коч- 
ти ве... Абибулла абынды. О, тырнакъларынен 
бузлу кьаяныны коксюне япышты. Къой ве 
эчкилер урькюп, бири-биринен итеклештилер. 
Абибулла зорнен аякъкъа турды ве юзюнен 
мермер къаягъа таянды. Сюрю тар сохъакъта 
уюлишип тура эди. 

— Айда, айда!-- деп Абибулла таягъыны 
саллады, лякин, ушюген элинден таягъы сып- 
тырылды, ашагъы учып кетти. Сюрю еринден 
къыбырдамады. `Аксине, арткъа къачаджакъ- 
къа ошай эди. Абибулла башындан къалпагъы- 
ны чыкъарып, къойларны онынънен айдап 
башлады. Ёлбаш эчки сакъалыны къыбырдатып 
кльки адымыны атты. Сюрю арекетке кельди. 

Яйлагъа чыкътылар. Сюрю кене токьтады. 


Абибулла не къадар тырышса да, сюрю ерин- 


ден къыбырдамады. «Десе къашкъырлар?»— 
деп тюшюнди Абибулла, къоркъунен. Лякип, 
шу ан ёлбаш эчки арткъа чевирильди, бир-эки 

секирип, чападжакъ олды, лякин, учурым 
устюнден беяз халат кийген адамлар котериль- 
дилер. 

— Токъта! Сен кимсинъ?— деген давуш 
янъгъырады. Беяз халатлы адамларнынъ бой- 
нунда автоматлары, бель къушакъларында гра- 
натлары асувлы эди — партизанлар... Абибул- 
ла козьяшларыны токътатып оламады... Парти- 
занлар оны опладылар, сыджакъ тонгъа сар- 
дылар ве ашаттылар... 

— Сагъ ол, къардашым, — деди партизанлар 
группасынынъ командири. — Отрядымызгъа 
буюк бир бахшыш кетирдинъ. Анавы учурым- 
гъа атылгъан эчкинъе языкъ амма, биз оны да 
тапып чыкъарырыкъ. Кой халкъына тешеккю- 
римизни бильдир ве чокъ селямлар айт... 

Эки партизан Абибулланы гедже озгъарды- 
лар. Саба маалинде Абибулла пенджересини 
къакъты. Юкъусыз отургъан ананен къартбаба 
чапып къапыны ачтылар... 

Шу сёзлернен арабаджы икяесини битирди. 
Араба тар ве тозлу къышлакъ сокъакъны бой- 
лап кете эди. 

— О огълан шимди къаерде я? — деп сорады 
Салим. 

— О огълан шимди сизнинъ къышлагъы- 
нъызда яшай, — деди кулип арабаджы. 

Балалар тюшюнджели бир-бирлерине бакъ- 
тылар. 

— Ким 02— деп сорады кене Салим. 

Абибулла агһа, къамчысыны силькитип, аты- 
ны ашыкътырды ве индемеди. Олар Суннат 


агъанынъ эвине якъынлаша эдилер. 

ердан элиндеки китапны япып, диванда 


тазе газеталарны козьден кечирген баба- 
сына бакъты. 


-- Баба,-- деп башлады Мердан,-- сен 
дженкте иштирак эттим, дейсин НИЧЕ 
нинь акъкъынъда ич бир китапта язмайлар? 
Сенинь де Ленин орденинь бар да! Оджапче- 
миз, Ленин ордени — энъ юксек мукяфаттыр, 
дей. 

Бабасы башыны котерди. Огълу тикилип 
онынъ козьлерине бакъмакъта ве джевап бек- 
лемекте эди. 

— Мен дженк акъкъында язылгъан пек чокъ 
китап окъудым, — деп девам этти Мердан. — 
Партизанлар акъкъында да. Лякин, ич бирин- 
де сенинъ акъкъынъда бир сёз биле ёкъ... 

Бабасы терен кокюс кечирип, пенджереге 
бакъты, сельби тереклерине козь тикти. 

— Дженкте пек чокъ адамлар Ленин ордени 
алды,— деди агъыр давушнен. — Эр кес акъ- 
къында язмакънынъ чареси ёкътыр даа, балам 

— Танышларынъ акъкъында да ёкъмы? 

Бабасы, «къайдан билейим, бармы-ёкъ- 
мы?..»— деген манада омузларыны къысты. 


— Баба, Ленин орденини насыл алгъанынъны . 


икяе этип берсе я!-- деди Мердан. 

о _Бекир акъай козьлюгини чыкъарып, манълай- 

| ыны сильди, терен тюшюнджеге далды. Мердан 
бабасына якъынджа отурып, онынъ агьыр, ма- 


62 


шина ягьы кьокьулы элини алды. Бабасы бая- 
гьы вакьыт козьлерини юмып отурды, соньра 
яваштан: 

-- Ойле олса, диньле огьлум,-- деди... 


1942 сенесининъ экинджи ярысы кете эди. Со- 
вет ордусы ярым ададан Тамань шеэрине чекиле 
эди. Душман бар кучюнен къызыл аскерлерни 
богъаздан кечирмемеге тырыша эди. 

Сержант Бекир Сулейманов парчалангъан 
броневик артында юзюкъоюн ята эди. Къама- 
чавда къалув телюкеси акъкъында о бир къач 
сание тюшюнди, сонъра, кене туман къаплап 
алгъан, патта-сатта колеткелер пейда олгъан 
мейданлыкъкъа козь тикти. Бекир автоматындан 
узун къуршун сырасы ягъдыргъанынен, колет- 
килер гъайып ола эдилер. Бекирнинъ тёпесинден 
снарядлар, кийик бир сес чыкъарып, учып кече, 
барып богъазгъа тюше эдилер. Катерлер къыр- 
мыскъа киби тырышчанлыкънен о бир ялыгъа 
тараф ынтыла эдилер ^^” 

Сол тарафтан немсе танкларынынъ гъыджыр- 
дысы эшитильди. «Бир адым биле арткъа че- 
кильмейджекмиз. Сонъки нефесимизгедже шу 
топракъны къорчалайджакъмыз»,— деп къычы- 
ра къарыкъ сеснен командир. Онъа кимсе дже- 
вап бермей. Чекильмейджеклерини аскерлер озь- 
лери де билелер. Ялыда даа пек чокъ яралы ка- 
терге чыкъмакъ невбетини беклей. 

Танклар эп якъынлашалар. Аскерлер ерге 
сыкъылып яталар. Кескин ташлар оларнынъ бе- 
денине биз киби санчылалар. 

Бекир къушагъына багълы гранатаны чыкъа- 

рып азырлады. Шу вакъытта оныйъ янында сна- 
ряд патлады. Кокке атеш ве топракъ савурыл- 
ды, аскерлернинъ устюне олюм олып тёкюльди. 

...Бекир бир сание эсини джойгван киби дуй- 
ды. Юмрукъларыны сыкъып, огден келеяткъан 
танккъа къаршы атылмагъа ынтылды, амма шу 
арада кимнинъдир кучьлю ве назик эллери ель- 
кесинден тутып, ерине яткъызды. Бекир бир 
къач вакьыттан сонь эмширенинъ муляйим сеси- 
ни эшитти, сыджакъкъанлы юзюне бакъты. 
Сонъ, азачыкъ бурулды, ода ичине тизильген 
кроватьларны корьди. 

— Әеджанланмань, сиз госпитальдесиньиз,- 
деди эмшире.— Пятигорск шеэрининъ госпита- 
линде. 

Госпиталь шеэр дживарларында ерлешкен. 
Ачыкъ пенджерелерден къарлы къалпакълары- 
ны даа быракъмагъан къаяларнынъ сюйрю удж- 
лары корюнип тура. Яралылар бу хош манзара- 
гъа авесликнен козь тике, ешилликлер ве 
топракъ къокъусы оларны саргъушлата эди. 
Фронт гудюрдиси шеэрге кунь сайын якъынла- 
ша. Бекирге татлы хаялларгъа далмагъа кедер 
эте. | 

Бекир аякъ устюнде турмагъа меджалы олгъа- 
ныны сезгенинен, топаллай-топаллай, кровать- 
ларны тутып, пенджере къаршысына кельди. 

ышарыгъа козь ташлагъанынен айретнен къа- 
тып къалды: къаршыдаки Машук къаясындан 
онынъ козьлерине Ленин тикилип бакъып тура 
эди. Бекир козьлерини сильди. Ёкъ, бу тюш де- 
гиль. Къаядан Ленин бакъып тура. Къадирли 
козьлер, ачыкъ манълай... Бекир, янашасына 
къомшу аскер келип токътагъаныны дуймай 
къалды. 

— Десе явузлар мында да келип чыкъаджакъ- 
лар? 

Бекир сескенип онъа тараф чеврильди: 

— Ёкъ! Олар мында келялмазлар! 

Аскер пенджере янында турды да, ресимге 
ишарет этип: 

— Бу ресимнинъ тарихыны билесинъми? — 
деп сорады. 

Бекир башыны саллады, сонъ кисесини чыкъа- 
рып, сигар ясады. 

— Ойле олса, динъле. Мен санъа айтайым, — 
деди аскер. — 1925 сенеси Пятигорскте казак ве 
кавказ къадын-къызларынынъ Биринджи съез- 
ди топлангъан эди. Белли шей, шорбаджылар 
бир чокъ белли адамларны-языджы, шаир, ар- 
тист ве рессамларны мусафирликке чагъыргъан- 
лар. Шу адамларнынъ арасында Николай Шук: 
лин деген рессам да бар экен. Онда эшиткен 
шейлеринден гъурурлангъан Шуклин съездге 
мисли корюльмеген бир портрет такъдим этмеге 
сёз берген. Әбет, онынъ сёзлерини эльчырпмала- 
рынен къаршылап алгъанлар, лякин, эксериси 
онынъ сёзлерине инанмагъан. Амма Шуклин 
экинджи куню бутюн кереклерини топлап, бир 
къач ярдымджысынен дагъ тарафкъа ёл ала. 
Чокъ сайлаштыргъан сонъ, бир къаяны бегене, 
онынъ уджунда оськен терекке сыджым багълай- 
лар. Сыджымнынъ бир уджунен рессам озюни 
багълап, къаянынъ тик дивары бою ашагъы эне. 
Рессам къаянынъ ортасында — ерден дёрт юз 
метр юксекликте ресим япмагъа башлай. 

Аскер бираз токъталып, ресимге тикильди, 
сонъра: А 

— Тютюнинъден берчи, бир яхшы къокъуй, — 
деди. 

Бекир кисссини узатты: 

— Якъ, онынъ дамы да къокъусы кибидир,- 
деди.— Кери чекильгенимизде, коюмизден кеч- 
меге хысмет олды. Сагълыкълашкъанда бабам 
бир торба алып чыкъкъан эди. Ана топрагъым- 
да оськен тютюн бу, онынъ ичюн бу къадар ле- 
зетлидир. Буюр, къардашым. 

скер сигарыны якъкъанынен оксюрип баш- 
лады, козюнде пейда олгъан яш тамчыларыны 
сюртип, икяесини девам этти: 

— Иште, съезд озь ишини битиреджек куню 
Шуклин кене сёзге чыкъа. «Достлар, — дей о,- 
пенджереге бакъсанъыз, сёзюмнинъ астындан 
чыкъкъанымны корерсинъиз. Ильичнинъ шу 
портретини сизинъ съездге такъдим этем. Ресим 
кичкене экен деп тюшюнменъиз, узакътан шой- 
ле корюне, акъикъатта исе онынъ колеми он 
секиз квадрат метрдир!..» 

Узакътан эп топ гудюрдиси эшитиле эди. Гос- 
питальнинъ диварлары силькинип-силькинип ала 
эдилер. 

— Ёкъ, фашистлерни мында йбермезлер,— 
деди Бекир тюшюнджели давушнен... 

Бир къач кунь кечти. Фронт гудюрдиси эп 
якъынлаша эди. Яры гедже маалинде палатагъа 
юзи бем-беяз агъаргъан эмшире чапып кирди. 
Аякъ устюнде турмагъа къувети еткенлерни 
тышары чыкъмагъа давет этти. Эмширелер но- 
силкаларнен агъыр яралыларны ташый эдилер. 
Азбарда бир кьач машина моторыны чалышты- 
рып тура эди. Госпитальнинъ баш экими, немсе- 


лернинъ бир группасы шеэрге киргенлерини, ` 


госпитальнинъ аджеле эвакуация япыладжагъы- 
ны айтты. 


Эм керчектен, шеэр тарафтан автомат тасыр- 
66 


дысы, гранаталарнынъ патлавы эшитиле эди. 
Бекир экимге якъынлашты. 

— Полковник аркһадаш,-- деди 0,— бизим 
чокьумызнынь силя алып немселерге къаршы 
чыкъмагъа кучюмиз бар. Бизге силя беринъиз. 

-- Берирмиз,-- деди полковник,-- силяланып 
колоннаны озгъарырсынъыз. 

Машиналар чыракьларыны якьмайып, яваш- 
тан дагъ ёлуны бойлап кете эдилер. Фашист- 
лернинъ танклары апансыздан пейда олдылар. 
Олар огдеки машиналаргьа чапкъылдылар. Сы- 
наяткъан агъачларнынъ тасырдысы, яралылар- 
нынъ инълеви, къуршун давушлары — эписи 
бир ерге къошулды. Бекир, янына авдарылгъан 
машинадан зорнен сюйрелип чыкъты. Янаяткъан 
машиналарнынъ ярыгъында дагъ тарафкъа че- 
килеяткъан аскерлерни корьди. Бекир буюк бир 
ачувнен танкларгъа къаршы бир къач невбет 
къуршун ёллады, сонъра достлары артындан 
чапты. 

Аскерлер мейданлыкъкъа чыкъкъанда, къая- 
лар артындан, къангъа боялгъан киби, къып- 
къырмызы кунеш корюнди. Аскерлер ерлеринде 
токътап къалдылар. Къаршыдаки къаядан Ле- 
нин бакъып тура эди. 

— Немселер келе! — деди кимдир. Эр кес ерге 
ятты. Фашистлер бир къамбурлашкъан къыр- 
нынъ устюнде, узун сырагъа тизилип, бир-бирле- 
ри артындан Лениннинъ ресими оюлгъан къая 
тарафкъа кете эдилер. Аскерлер бир сёз айт- 
майып оларгъа къаршы бурулдылар. 

Немселер къаяны бутюн кунь штурм яптылар. 
Бекир, патрон икътисад этмек ичюн, ашагъы 
таш юварлатмакъ къарарына кельди. Баягъы 
фашист таш астында къалып дюньясынен сагъ- 

лыкълашты. Амма къаяны къорчалайыджылар 
да эп эксиле эдилер. Къаранлыкъ тюшип, нем- 
селер атешни токътаткъан маальде, дерт солдат 
къалгъан эди. Къаранлыкъ къаяны да, аскер- 
лерни де сакълады. Бекир одун топлап, къая 
янында буюк атеш якъмакъны теклиф этти. 
Атеш ярыгъы Лениннинъ портретини айдын- 
латты. Лениннинъ ресимини бутюн шеэр ве 
онынъ дживарларындаки кой эалиси коре эди. 
Запт этильген шеэр устюнде Лениннинь 
портрети парылдагъаны фашистлернинъ зытына 
тийди. Олар топ ве пулеметлардап атеш ягъды- ; 
рып башладылар. Къуршун ве снарядлар къая- | 


Бир къач куньден Пятигорскни совет ордусы 
азат этти. Къызыл аскерлерни енъильмеген 
Ленин сыджакъ тебессюмнен къаршылап алды... 

.. Икяесини битирип, Бекир агъа терен кокюс 
кечирди. Мердан узакъ вакъыт сусып отурды. 
Сонъ: 

— О портрет аля даа бармы? — деп сорады. 

— Бар. Энди онъа Ленин къаясы дейлер. 
Онынъ янында талебелерни пионерге, пионер- 
лерни исе комсомолгъа къабул этелер. 

: — Мен оны корьмек истейим. 
ў — Корерсинъ, огълум, корерсинь. 


гъа урула, джансызланып ерге тюше эдилер. і : 27 — 
аз 1 . 7 
Амма портретке зиян кетирип оламай эдилер. | пл - 0. д) ч, А — ЖТ “Са Е А 
ъая янындаки атеш сабагъадже янып ЧЫКЪ: 4 = 44 
ты. Онынъ ярыгъыны узакъ дагъдаки партизан- _ АВР 
| уш. (122420, 910) ЕДЕ 


лар да корьдюлер. 

Танъ аткъанынен немселер кене штурмгъа 
башладылар. Къая къорчалайыджыларнынъ пат- 
ронлары битти, амма Бекир: 


жет 
деа. ыға АУ о рҮ 


— Бир адым биле чекильмейджекмиз,— де- : СД 12 600 р а о» ;% 2 А т реу 
ди.— Ленин бизге бакьып тура. Е, Е. и 

Уруш ярым кунь даа девам этти. Бекир бир | > $ ( ж.» (ті Зи 2 . а) Іі 
озю къалды. Немселер буны бильселер де, огге 175 жә 
буюк сакътлыкъ ве къоркъунен джылыша эди- 19 1а 1. 
лер. = 5 ея 4 г у 0: 5 ДЕД “2 

— Келинъ, йыртыджылар, келинъ...— дей Бе- 3 ; 


кир тозгъа ве къангъа булангъан янакъларыны 
силип. Соньра автоматыны котерип атып, бели- 
не асувлы къамасыны чыкъара... 

Шу ан фашистлернинъ устюне атеш бораны 
авдарылды. Чевредеки къаяларнынъ устюнден 
пулемёт атыла эди. Бекир партизанлар ярдым- 
гъа етишип кельгенини аньлады. 


ре қ 

ИСТЕГИ ЕРИНЕ КЕЛЬДИ 


бир элиндеки пармакъларнен бир сайыда 
олгъаныны пек яхшы биле. 

Оларнынъ эви демир ёл янындаки къайсы те- 
реклерининъ тюбиндедир. Бутюн кунь ёлдан 
ешиль, къаверенкли, сары поездлар вызылдап 
кече Айше копчек тасырдыларыны эшиттими, 
аллы-гулли лялелернен ортюли тёпечикнинъ 
устюне чапып чыкъа да, ёлджуларгъа элини сал- 
лай. Эй-й, сырасы келип, поездгъа минсе экен! 
Ич олмадым бир керечик вагоннынъ пенджере- 
синден эвлерине, эль саллап къалгъан ана-ба- 
басына куле-куле бакъар эди. Оны корьген ко- 
печиги Кокай да ешиль вагон артындан чапкъа- 
лап шенъ давушынен афырар эди. Айше Ко- 
кайнен чокътан достлашты. Анасынен бабасы 
станциягъа ишке кеткенде о къартанасы ве озю- 
нинъ итаатлы копегинен къала. Онынънен сакъ- 
ланмакъ ойнай, сонъ багъчагъа бекчилик яп- 
тырта. | 

Айше кунь бою чокъ ишлер япып етиштире. 
Багъчадан от-олен джыйып, сепетине къоя. 
Оларнынъ эчкилери яш шорбаджысынынъ ке- 
тирген оленлерини пек севе. Акъшам исе озю- 
нинъ лезетли сютюни бере. Къартанасы онынъ- 
нен торуныны сыйлай. 

Булардан гъайры Айше бем-беяз сарыкозь- 
лю попадиелерден ве къырмызы лялерден гуль- 
чемберлер орьмеге биле. Анасы бу чечек чем- 

А ише уфакъ бир къызчыкътыр. Лякин, яшы 


берлерни пек бегене, онынъ ичюн де Айше 
кунь бою бир къач чембер оре. 

Кечкен базар куню Сервер анасынен оларгъа 
мусафирликке кельди. Сервер балалар багьча- 
сына къатнай экен. Онда пек шенъ, чюнки бутюн 
балалар бир ерге топланып ойнай экенлер. Оюн- 
джакъ десен», ады-эсабы ёкъ. Буюк бир ода- 
нынъ кошесинде балабан аквариум бар, онынъ 
ичинде алтын пулларыны йылтыратып, тюрлю 
балычыкълар ялдай. Балалар балыкъларны 
къуру отьмек парчачыкъларынен- беслейлер... 
Буларны Айшеге Сервер айтты. 

Шу куню акъшамы бабасы мусафирлерни 
озгъарып, станциягъа кетти. Анасы исе скемле- 
ге отурып, Айшени къучагъына алды. 

— Къызчыгъым, неге мугъайдынъ? — деп со- 
рады. 

Айшенинъ тап агълайджагъы кельди. Бетини 
анасынынъ кокюсине таяп, юткъуна-юткъуна 
сёиленди. 

— Анай, онда балалар пек чокъ экен... Мен 
де багьчагъа бармакъ истейим... Балычыкълар- 
ны кореджегим келе... 

Анасы Айшечикни янагъындан опип: 

— Яхшы, къызчыгъым, барырсынъ,— деди.— 
Ярын алып барырым. 

Айшенен анасы ешиль поездгъа минип кетти- 
лер. Айше бурнуны пенджере джамына таяп, 
этрафкъа козь этти. Янашада ешиль тереклер 
ве оларнынъ талдасына сакълангъан беяз эвлер, 
быланыкъ сувлы арыкълар корюнди. Мына 
шеэр... Поезднинъ къаршысына чапкъан эвлер 
озь тезликлерини аман-аман явашлатып, сонъ, 
токъталдылар. Айше даа узакъ ерлереге кетер 
эди амма, тюшмек керек олды. Айшени анасы 

эки къатлы дюльбер бир бинагъа алып кельди. 
Оларны акь халатлы, кулер юзлю бир къадын 
къаршылап алды. Башта анасынен лаф этти. 
Сонь Айшенинъ элинден тутып, оны буюк ве 
айдын бир одагъа алып барды. Онда оларны 
шу саат балалар сарып алдылар. 

-- Бизге яньы бир бала кельди,-- деди акь 
халатлы кһадын.- Ады Айшедир. Онъа оюн- 
джакъларынъызны косьтериньиз ве бирликте 
ойнанъыз. 

Балалар бири-бирини болип, Айшенен лакъыр- 
ды этти ве оны оюнгъа чагьырдылар. Кимге 
джевап береджегини бильмеген Айше ири мавы 
козьлерини аквариумгъа тикип къалды. Онынь 
ичинде алтын балыкълар ялдайлар. Пенджере- 
ден ургъан кунеш нурлары бу балыкъларны 
тыпкъы масаллардаки алтын балыкълар киби 
парылдаталар. 

— Айды, кьызым, сыкъылмай ойнай бер,-- 
деди анасы ве эгилип Айшени опьти.— Мына 
бала багьчасына кельдинъ. Акъшам келип алы- 
рым сени. 

Айше анасына сарылып, къулагъына фысыл- 
дады: 

-- Мен балычыкъларгъа аш бермек истеим. 

-- Сен Муреббие аптеньден сора, мусааде 
этсе... 

— Яхшы, ана, мен сонъ... 

Акъшамында Айше бабасынынъ тизлери 
устюне отурып, багъчада корип-кечиргенлерини 
куле-куле айта башлады. Кучюк балычыкълар- 
гъа аш бермек пек зевкълы экен. Бу арада къа- 
пы вызнен ачылып, эйджанлы бир алда ичери 
анасы кирип къалды. Элинде туткъан газетада: 
ки кулер юзлю къызны косьтерип: 

— Аферин Валягъа!-— деди. — Чатал юрек 
къыз десенъ де ери бар! 

Айшечик инджечик бойнуны узатып, газета- 
даки ресимни дикъкъатнен бакъкъан сонъ: 

— Анай, бу енгечик кимдир? — деп сорады. 

— Валя! Валя енге! Пек юксеклерге учты, аз 
къалды йылдызларгъа ете язды... 

— Анай, мен де йылдызларгъа учмакъ ис- 
тейим!-- деп къычырды Айшечик ве бабасы- 
нынъ тизлеринден тюшип, анасынынъ янына 
барды. Газетаны озь элине алып, бир даа ресим- 
ге бакъты. 

Анасы къакъылдап кульди ве къызынынъ 
къувурчыкъ сачларындан сыйпап: 

— Окъуп буюсенъ бу истегинъ де ерине ке- 
лир, — деди. — Лякин истек деген шей эр даим 
къави олмалы, онъа джан-гонъюльден ынтыл- 
малы. Анъламайсынъмы? Зарар ёкъ, буюсенъ, 
эр шейни анъларсынъ... 


ДЕНЪИЗДЕ ГЕМИ ЯЛДАЙ 


ервернен Улькер кене давалаштылар. Олар- 

нынъ шаматасыны эшитип, одагъа аналары 

ашыкъып кирди. Котерильген тозгъа ба- 
къып къашларыны чатты, вай-вай дер киби, 
башыны саллады. 

— Аджеба ер юзюнде тап бу къадар баш- 
такъ балалар даа бармы экен?!-- деп окюнди. 

Сервер Улькернен асла да ойнамакъ истемей. 

лькер ондан эки яш кичкене олса да, ара тап- 
тымы, онъа илише, геми яп, денъиз яп, деп 
зорлай. Бойле ресим оларнынъ диваны устюнде 
диварда асувлы. О ресимдеки геми де, денъиз 
де гуя акъикъий. Шимди мавы сув далгъаланып, 
къаверенкли рамкадан ташып чыкъаджакъ киби 
келе. Бу бабасынынъ ресими. Бабасы оны пек 
севе. 

Сервер исе — ресим устасы. Балалар багъча- 
сында огренди. Онынъ буюк альбомы ве бир 
къуту ренкли къарындашы бар. Къардашыны 
оларгъа якъын кетирмей, ресимни тек озю япа. 
Эгер Улькер янъылып бу шейлерге эль тийсет- 
се, Сервер анасынынъ одадан чыкъмасыны бек- 
лей де, сонъ, онынъ къулагъындан тутып соза. 
Бойле алларда Улькер де джевапсыз къалмай: 
агъасынынъ къарындашларыны джайрата, аль: 
бомыны сакълай. Сервер альбомыны къыдырып 
тапамагъан сонъ аз къала агъламагъа. Улькер 
исе бундан зевкьлана. Тойгъандже кульген 
сонъ, альбомныңъ сакълангъан ерини косьтере. 

Бундан сонъ, эльбет, кене, байгъуш къулакълар 
эсап кеселер. 

Улькер агъасыны даа зияде ачувландырмакъ- 
ны тюшюне. 

Сабанынъ саарь вакътында башта Улькер 
уяна ве энъкъастан йырламагъа башлай. Сервер 
исе юкъу байгъынлыгъында. Турып онынъ къу- 
лагъыны созаджакъ амма, юкъусыны бозамай. 

Мына бугунь Сервернинъ юкъусыны ич ким- 
се бозмады. Пенджереден кунеш кулип бакъты. 
эвнинъ ичи исинди. Улькео исе йырламай, акси- 
не, агъламсырап, ята. Сервер, истер-истемез 
башыны котерип, кадясына бакъты. Акъикъатен, 
къардашы козь-яш токип агълай. Сагъ янагъы 
къызаргъан ве къатмерлешкендай къабаргъан. 

— Анай, анай!— деп къычырды Сервер, те- 
ляшнен.— Улькерни балкъурт тишлеген!.. 

Ачылгъан къапыдан ана чапып кирди. 

— Огълум, Сервер, сен не айтасынъ шу, эв 
ичинде балкъурт къайдан кельсин? 

Ана къолуны Улькернинъ башына къойды... 
шашмалагъандай олды. 

— Сервер, огълум, сен янаша одагъа чыкъ... - 
деди о. — Къардашынъ хасталангъан. Мен эким- 
ни чагъырып келейим. 

Бираздан акъ халатлы бир къадын кельди. 
Улькер яткъан одагъа Серверни кирсетмедилер. 
О, къапы артында къалды. Къулагъыны къапы: 
гъа таяп, экимнинъ айткъанларыны эшитеджек 
олды. Эшитамады. 

Эким кеткен сонь анасы Серверге: 

— Огълум, бугунь эвде къал, балалар багъ- 
часына кетме, — деди. 

Энди не япмалы) Оюнджакълардан безди, 
лпмагъа башкъа бир иш де ёкъ. 


Сервер альбомыны чыкһарды, къарындашла- 
рыны стол устюне тизип къойды, бир къач са- 
ние тюшюнип отурды ве... оесим япмагъа баш- 
лады. Башыны азбучукъ янтайтып, дикъкъатнен 
сызды ве боялады. Мавы къарындашнен денъиз 
далгъаларыны япты, беяз къарындаш да бу дал- 
гъалар устюндеки акъ гемичикке керек олды. 
Ачыкъ кокте къушлар авелене. 

Сервер ресимни элине алып, баягъы вакъыт 
онъа бакъып къалды. Дерсинъ денъизде геми 
ялдай! Сонъ еринден турды, яваштан къапыгъа 
кельди, ичери кирди. Улькер, сакинден хурулдап 
юкъламакъта эди. О, энди бираз тюзельген ол- 
са керек. Сервер пармакъ уджларына басып. 
кроватькъа якълашты, альбомнынъ денъиз ве 
геми ресими япылгъан саифесини ачып. оны 
кадясынынъ баш ястыгъы янына къойды. Недир 
ойланып алды. Сонъ... кьарындашларыны да шу 
ерге ташлады. 

Сервернен анасы чай ичелер. Бабасы даа 
иштен къайтмады. Бирден къомшу одадан 
Улькернинъ давушы эшитильди: 

— Сервер! Бу ресимни манъа яптынъмы? 

ервер чай стаканыны кенаргъа итеп, Уль- 
кернинъ янына чапып барды. 

— Эльбет де санъа!— деп кулюмсиреди. — 
Айса кимге олсун) Альбом да, къарындашлар 
да, санъа. Ал, сенинъ олсунлар. 

— Сагъ ол,- деди Улькер ве элини онынъ 
пармакълары устюне къойды. 

Ана босагъадан бакъып тура эди. О куле- 
куле: 

— Аджеба ер юзюнде тап бу къадар Жы 


‚лы ве гузель балалар даа бармы экен?— деди. 
ж». 

Я. токътады. Япракълар тоздан арын- 
дылар. Булутлар арасындан кунеш чыкъты. 
Къартбабасынынъ тизлеринде отургъан 
кучюк Серверчик: 

— Кунеш! Кунеші-- деп къычырды ве эльчи- 
гини сылакъ пенджереге узатты,-- коресинъми? 

Къарт торунына айткъан икяесини болип, 
къолтукъ таякъларынен тюртип, пенджерени ач- 
ты. 'Эвге тазе ава кирди. 

— Энди яхшымы, торунчыгъым? 

— Яхшы!-- Серверчик бол-сал нефес алды. — 
Мен кок гудюрдисиден къоркъам. Дженкте де 
ойле ола эдими, къартбаба? 

Къарт индемеди. Къалтыравыкъ пармакъла- 
рынен Серверчикнинъ башыны сыйпады. Сон», 
беяз къашлары тюбюндеки кедерли козьлеринен 
аягъына бакъты. А ягъына дегиль, къушагъы- 
нынъ арасына тыкъылгъан бош балагъына бакъ- 
тЫ... 

Бала, къартбабанынъ бу арекетини корьди... 
Бир шей анъламады. Енъинден тутып чекти: 

— Къартбаба, айдынъыз... азбаргъа, багъча- 
гъа чыкъайыкъ. 

— Чыкъайыкъ, балам... Коресинъми, кок 
юзюнде гогерджинлер учушалар. 

Серверчик къуванды. 

— Къартбаба, азбар балчыкълы... мени къуча- 
гъынъа алырсынъмы? 

— Ёкъ балам...— деди къарт, тыныкъ ве 

окюнчли давушнен.— Сени къартананъ алып 
чыкъар. Самур, мында кель|—о, башыны аза- 
чыкъ котерип, пенджере бетке къычырды. 

— Къартбаба, озюнъ алып чыкъ, — деди Сер- 
верчик.— Севем, дейсинъ, амма къучагъынъа 
алып кездирмейсинъ. 

ъарт, къолтукъ таякъларына таянып, аякъ- 
къа турды, лякин, юреги санчып алды. «Севем 
торунчыгъым... амма не япмалы?»-- деди ичин- 
ден, сонъ, бутюн кевдесинен торунына айланып 
муляйим кулюмсиреди. \ 

— амур, — деди о, энди ичери кирген къа- 
рысына. Серверчикни меним омузларым устю- 
не къой, оны азбаргъа алып чыкъайым... 

Къарт, къолтукъ таякъларына таянды да, тек 
аягъынен адымлап къапыгъа догърулды. 

— Бойнумдан яхшы тут, торуным... А! Шай! 

акь онһа, бою менден юксек олды. 

роватьнынъ артында килим, килимнинъ 
устюнде тюфек. Эм керчектен тюфек! Ба- 
басынынъ тюфеги. 

Меджит тюфекке токъунмай. Тек бир патрон 
толдургъанда бабасына ярдым эте. Бабасынынъ 
бир патронташ патроны бар. Базар куньлери пат- 
ронташны белине такъып, тюфегини омузына 
алып, дагъгъа авджылыкъкъа кете. Дагъ десенъ, 
къаршыда тикленип тура. Койден чыкъып, бир 
къач тарланы ве дагъ этегиндеки озенни кечкен 
сонъ, тим-тикине котерильген айланма ёлнен 
кетмек керек. Ана шу ёлнен кетеберсенъ, дагъ- 
гъа барып чыкъасынъ. 

Дагъда пек чокъ кийик тавукъ бар экен. 
Къашкъыр ве кийик домуз да бар, дейлер. Ме- 
джит авджылыкъкъа. авес эте ве бабасынынъ: 
«Огълум, сен энди буюк олдунъ, ал тюфекни 
де, авгъа берабер кетейик», дейджек кунюни 
беклей. 

Меджит тюшюнде биле авджылыкънен огь- 
раша. Базар куньлери саба эрте уяна ве ёргъа- 
нынынъ тюбюнден козьлерини джылпылдатып, 
бабасынынъ авгъа азырлангъаныны сейир эте. 
Бабасы къапыдан чыкъаджакъта онынъ къувур- 
чыкъ сачларыны сыйпап: «Бираз даа ось де, 
сонъ, санъа да бир тюфек алырым. Авгъа бера- 
бер къатнармыз»,— дей. 

«Ось, ось» экен! Даа не къадар осьмек мум- 
кюн буны?» 

Чанъ къакъылды. Оджапче: «Дерс битти», — 
деди. Балалар ерлеринден турдулар. Меджит 
пнашагавлан кечеяткъан Эдемнинъ енъинден 

тып, оны джиддий 
аш дд бир тавурнен кенаргъа 

Олар чешит ралелерде отуралар. Эдем юксек 
бойлу олгъаны ичюн артта, алчакъ бойлу Мед- 
жит исе огде отура. Лякин, тенефюсте эр даим 
бир ерде олалар, юз дереден сув кетирип, одыр- 
будыр лаф этелер. 

еджит буюк бир къызгъынлыкънен Эдемге 
тюшюнджелерини айтты. 

— Оля, эвельден айткъан олсанъ энди юз 
кере дагъгъа барып келир эдик, — деди Эдем.— 
Чокъ яхшы! Бугунь кетейик, ярынгъа къалдыр- 
майыкъ. Анам шеэрде, бабам исе — иште. Мен 
онынъ тюфегини алырым. 

Дерстен сонъ Меджит эвлерине чапып кельди 
чантасыны диван устюне котерип атты ве бир 
кесек отьмек алып, аман эвден чыкъты. Колхоз 
анбарлары огюнде оны сабырсызлыкънен Эдем 
беклей эди. Аркъасында къош тюфек. Меджит- 
ни корьгенинен: 

— Тез ол!-— деп багъырды.— Давранмасакь 
дагъгъа, барып чыкъкъандже къаранлыкъ чекер... 

Олар, къычырша-багъырша, сарп ерлерден 
кетеяткъанда, бирден, аякълары астындан, бир 
сюрю гогерджин къанат къакъып, авагъа фыр- 
ланды. Балалар, козьлерини къуш сюрюсине ти- 
кип, тургъан ерлеринде шашып къалдылар. 

— Языкъ, оларны вакътында эслемедик,— де- 
ди Эдем. — Бир атышта он данесини урып тю- 
шюрмек мумкюн эди... 

Къуш сюрюси кок юзюнде айланып, оларгъа 
таба келе башлады. 

— Къана, гизленейикчи,— деди Эдем, Мед- 
житнинь элинден тартып. — Къонаджакълар 
гъалиба. 

Олар тобан обасы артына гизлендилер. Го- 
герджинлер, къанатларыны яваш-яваш къакъып, 
былтырдан къалгъан тобан черенине къондылар. 

Эдем, керчектен авджы тавурунен, тюфегини 
яваштан котерип, гогерджинлерге козьледи. 
Меджит аякъкъа турып, ишарет пармакълары- 
ны агъызына кетирип: бар кучюнен сызгъыр- 
макъ ве къушларны ушкютмек истеди. Лякин, 
шу арада тюфек патлады... Барот тютюни че- 
кильгенинен Меджитнинъ козьлерине авада 
ялдагъан кок къанатлар илишти. 

— Къуршун бошкъа кетмеген! — деп къуван- 
ды Эдем ве аякъкъа турып, къуш тюшкен ерге 
чапты. Меджалсызлангъан гогерджин, къанат- 
ларыны къакъып, онынъ элинден къуртулмакъ 
истеди.-- А-а, къачмакъ истейсиньми? Мына 
санъа!.. 

Эдем гогерджинни ерге шыпыртты. Меджит- 
нинъ юзю ап-акь кесильгенини, онынъ ачувлан- 
гъаныны, дёгюшке азырланып, юмрукъларыны 
сыкъкъаныны эслемеди. 

Меджит, бирден кери бурулып, койге догъру 
чапып кетти... 


Меджитке мусафирлер кельдилер. Бугунь 
онынъ догъгъан куню. Сыныфдашлары, бир 
къалмай, оны хайырлап кельдилер. Къызлар 
столларны донаталар. 

Янаша одадан бабасы келип кирди. Негедир, 
илекярлыкънен кулюмсирей. Бир эли артында, 
недир, гизлеп тута. 

— Меджит,— деди о шенъ бир давушнен,— 
якъын кель, огьлум. Сен энди осьтюнь, бую- 
дюнъ, авджылыкъ чагъына кирдинъ. Мына са- 
нъа бахшыш... 

Бабасы Меджитке яп-янъы бир тюфек узатты. 
Балалар оларнынъ этрафында топландылар. 

еджитнинъ козьлери алдында джан чекиш: 
кен гогерджин джанланды. Тап агълайджагъы 
кельди. 

— Ал, ал!— деди бабасы тюфекни узатып. — 
Санъа не олды шу?— Къуванаджагъынъ ерине. . 

Меджит тюфекни элине алгъанынен, гонъ- 
люнде кене авджылыкъ авеслиги къозгъалды. 

— Сагъ ол, баба!-- деди о. Авгъа чыкъсам 
къашкъыр авларым, амма Эдем киби... 

— Я Эдем не япты? 

— Кечкен шей,-- деди Меджит.— Оны ха- 
тырламакъ биле истемейим. 


ДЕНЪИЗ ТАШЧЫКЪЛАРЫ 


авы козь денъизге бакъсанъ, кунешнинъ 

зиясындан козюнъ къамаша. Къашан тол- 

къунлар чакъылларнынъ устюнден чапкъы- 
лып ялыгъа чыкъа ве эр бир ташчыкънынъ 
устюнде бирер кучючик кунеш къалдырып, арт- 
ларына къачалар. Серинден ельчик эсе. 

Эльмира эгилип, элине бир кучюк йылтыра- 
вукъ ташчыкъ алды. Гашчыкь озю сувукъ олса 
да, этрафкъа бенгаль атеши киби чешит ренкте 
нурлар сача. 

Къызчыкъ артына айланып: 

— Ана! Бакъынъыз, насыл дюльбер таш- 
чыкъ!— деп къычырды. Онынъ сесчиги беяз 
къозуларны анъдыргъан далгъаларнынъ шувул- 
тысына къарышып кетти. Буюк джанбазлыкънен 
чапкъылып, сувдаки уфакъ балыкъларны тутып 
юткъан шаин къушлар, далгъалар устюнде токъ- 
тамай авелейлер. Онъ тарафта исе, къуш къа- 
натына бенъзеген ве эп узакълаша берген акъ 
елькен саллана. Эльмиранынъ анасы балабан, 
юксек ташнынъ устюне минген, эллеринен козь- 
лерини кунештен талдалап, денъизге козьлери- 
ни тикип, бакъып къалгъан. Аякъ устюне ту- 
рып, мавы денъизнинъ дюльберлигине шашып 
ойгъа далгъан. Ель онынь къырмызы антери- 
нинъ этегини байракъ киби ельпирете. Онынъ 
орюльген сачлары дагъылгъанлар, юзю исе... 

Къызчыкъ озь-озюне: «Не къадар дюльбер 
меним анам»,— деди де къараргъан янагъыны 

кунешке чевирип, кулюмсиреди. Онынъ артында 
кьум гьыджылдады. Бакъса, янына бабасы кель- 
ген. Бабасы Эльмираны элине котерип алды ве 
сувдан азачыкъ корюнип тургъан тайгъалавукъ 
ташнынъ устюне атлады. Сонъ онъайтын кети- 
рип, козьленип, ялыдан даа узакътаки ташкъа 
секреди, ондан сонъ, учюнджи ташкъа, дёрдюн- 
джи... Эльмира башта къоркъты ве къолчыкъ- 
ларынен бабасынынъ бойнуна сарылды. Бабасы 
исе, оны пек тутып, бир таштан дигерине, ондан 
даа дигерине ойле кямиль бир атлай ки, дерсинь 
о бу тайгъакъ, сылакъ ташларнынъ устюнден 
атламагъа та балалыгъындан огренген. Эльмира 
энди къоркъмайып, козь къамаштырыджы ялты- 
равукъ чакъылларнынъ устюне чапкъылаяткъан 
толкъунларнынъ шувултысыны анъдыргъан сес- 
чигинен шакъылдап кульди. 

— Баланы йыкъарсынъ!-— узакътан анасы- 
нынъ сеси оларгъа зорнен ишитильди. 

Бабасы аман-аман денъизнинъ ортасында 
токътады ве аювгъа ошагъан балабан къаягъа 
бакъып къалды, гуя къая эгилип денъизден сув 
ичеята... Эльмиранынъ бабасы тюшюнджели 
эди. О бир вакъытта бу ерлерде сув алты къай- 
ыгъында ялдагъаныны хатырласа керек. Эль- 
мира бабасынынъ кедерли юзюне бакъты ве бек- 
лемезден сорады: 

— Бабай, айтсанъыз, сув алты къайыкълары 
насыл олалар я? 

Бабасы онъа эеджаннен бакъты да чырайыны 
сытты. 

— Энъ эйиси сен о къайыкъларны бильме- 
сенъ яхшы, къызым,-— деди о талгъын сеснен.— 
Яхшысы, сен бакъ, денъиз недай дюльбер ола! 
Бакъ. Э-ге-ге-гей!..— бабасы олгъан сесинен ба- 

ла киби багъырды, эм де янъгъыравукъ сеснен 
бала киби шакьылдап кульди. 

— Э-ге-ге-гей!..— къувурчыкъ къозуларны 
анъдыргъан далгъаларнынъ устюнден атлап- ат- 
лап бу сес узакъларгъа кетип, денъизге синъди. 

— Яхшы бакъ, къызым. Эвге къайтып бар- 
сакъ,.. денъизнинъ насыл дюльбер олгъаныны 
достларынъа айтырсынъ. 

Әльмира башта денъизни корьгени ёкъ эди. 
Денъиз акъкъында онъа къартанасы чокъ икяе 
эте эди. Анасынен бабасы да чокъ айта эдилер. 
Эльмира оны о къадар балабан, сынъырсыз,.. 
о къадар мавы, ешиль,.. о къадар къарарсыз 
дюльбер, аджайип беллемей эди. 

Эльмира да сувдан бурнунынъ уджуны чыкъа- 
рып тургъан ташнынъ устюнде турмакъ истеди. 
Бабасы оны яваштан ташнынъ устюне къойды 
да озю онынъ этегинден тутып турды. 

Далгъаларнынъ балачыкълары буюклеринден 
айырыла ве келип-келип онынъ аягъына урула- 
лар. Эльмира эвде озь мышычыгъыны сыйпа- 
гъаны киби, гуя олар шай озьлерини сыйпат- 
макъ, охшатмакъ истейлер. О авучыны далды- 
рып, къою тюслю сувдан бир авуч сув алды. 
Авучында о сув, чокъракъ сувы киби ачыкъ тюс, 


`буллюр сувгъа чеврильди. Эльмира сувнынъ 


дадыны бакъаджакъ олып агъызына алды. 

— Аджджы да о, бабай! — деди Эльмира таа- 
джипленин. 

— Эльбет, къызым... 

— Я нечюн? Сен эвде, экенде, барсам денъиз- 
ден ичип-ичип тояджагъым, деген эдинъ де. Сен 
ичип тойдынъмы? 

— Ёкъ, къызым... 

— Я нечюн? 


— Оны не къадар чокъ ичсенъ, о къадар даа. 


чокъ ичеджегинъ келе. 

Анасы энди асабийленип, узакътан элиндеки 
явлыгъыны саллап, оларны чагъырып башлады. 
Бабасы Әльмираны кене къолуна котерди ве бир 
таштан дигерине атлай-атлай ялыгъа чыкъты. 

— Энди давранмакъ керек, — деди анасы. — 
Самолёт учмагъа олгъаны-оладжагъы бир саат 
вакъыт къалды... 

— Кетемиз, кете,-- деди де бабасы Эльмира- 
ны ерге, сыджакъ къумнынъ устюне тюшюрди.-- 
Пек абдырама, етиширмиз. 

Бир афта Эльмира бу ерлерге, бу сёйленчек 
толкъунларнынъ юрек охшайыджы шувултысы- 
на ойле алышты ки, оларны ич ташлап кетедже- 
ги кельмеди. О эльчигини бабасынынъ авучын- 
дан чыкъарып сувнынъ янчыгъына барды. Къыз- 
чыкъ ашыкъып-ашыкъып антерининъ кучючик 
джеплерине чешит ренкли ялтыравукъ ташчыкъ- 
лар толдура башлады. Озю де энъ дюльбер, энъ 
ялтыравукъ, энъ гузель сойларыны сайлап алды. 
Далгъалар исе яваштан онынъ аякълары янына 
йылышып келип, сары сандалларына тиелер. 
Анасынен бабасы да сандалларыны сылаткъаны 
ичюн, ничюндир оны сёгмедилер. Аксине, олар 


экиси де онъа бакъалар, муляйим юзлеринде исе, 


тебессюм. 

Бир къач сааттен сонь олар энди башкъа ше- 
эрде эдилер... Денъиз узакъта къалды. Таксиден 
тюшеяткъан Эльмираны корьген огъланчыкъ- 
лар шу ан онынъ къартанасыны тенбилемеге 
чаптылар. Олар пек яхшы билелер — къартанай 
бойле къуванчлы хабер ичюн муджде, яни, ле- 
зетли бир шейлер берир. Битасы Эльмираны, 
анасыны, бабасыны босагъагъа чыкъып, къар- 

шылады. Битасы пек къуванды, эписини опии 
чыкъты. Къаве тедаригине башлады. 

Анасынен бабасы, бири-бирине лаф бермей, 
ашыкъып, насыл барып-кельгенлерини, насыл 
гузель раатлангъанларыны икяе эттилер. Олар 
битайгъа балабан юн шал ве Москвада махсус 
онъа алынгъан электрикнен кочкен къаве дегир- 
менини багъышладылар. 

Битасына бир шей багъышлап оламагъаны 
ичюн Әльмира бир тюрлю ынджынгъан киби 
олды. Лякин, шу арада, эр биринде бирер кунеш 
олгъан, чешит ренкли ялтыравукъ ташчыкъла- 
рыны хатырлады. О, экинджи одагъа чапып 
барып анасынынъ чемоданыны акътарды. Эль- 
мира ташчыкъларыны авучына сыра-сыра ти- 
зип, къуванчнен битасына чапып кельди. 

Битасы бакъты да, шашты. О торунчыгъы- 
нынъ бахшышына ойле къуванды, атта къавеси 
биле янып къалды. Эвнинъ ичине янгъан къаве 
къокъусы джайрады. Битасы къавесининъ ян- 
гъанына да къулакъ асмады, о Эльмираны къу- 
чакълады, онынъ янагъындан, козьлеринден 
манълайындан сыйпап опьти. 

— Бу меним ичюн энъ къыйметли бахшыш,— 
деди битасы, яваштан, къулагъына фысылдап. 

— Биз, берабер барсакъ, мен сизге бойле таш- 
чыкъларнынъ чокъ олгъан ерини косьтеририм,- 
деди Эльмира. 

Онда эр ташчыкънынъ устюнде бирер кунеш- 
чик яна|.. 


} 
8: 275152 реле т СУ Адай 
р - 5 > од» ТЫР 7 
; А. ы е г? тур 02 ә 


МУНДЕРИДЖЕ ,/ 


Акве тын Г Зоо ЕҚТА ҚЫТА 
Да е ан орол 
Чанта И бе МУ ТАЛҚАНЫ КТ ҮЛЫ 
Адрессиз мктоі2...2........ 2. 19 
ДАвгмнынъ умюти 2 22222 ТИ  хУ2б 
Урюк чечек ачкъанда ............ 37 
Учурымлы ёле га и сай 
Къаядаки портрет . . ое. 62 
Истеги ерине кельди . . о... 70 
Денъизде геми яЯлда/............. 74 
Ягъмур токътады . . . 0...0... 77 
Жвджыларе асам РОКЫЯ Я 
Денъиз ташчыкълары ........... 83 


ОБРЫВИСТАЯ ДОРОГА 
На крымско-татарском языкс _ 


Рассказы 


Редактор С. У. Эминов 
Рессам Р. Галтоева 

Тех; редактор Т. Смирнова 
Реснылер редакторы И. Дытанов 
Корректор! Ш. Абильзатова 


Басмаханеге берильдн 20//-1971 с. Басмагъа рухсет этильди. 29//11- 
1971 с. Форматы 70Х90!/32. Басма табагъы 272 Шартлы басма таба- 
гъы 3.22. -Нешр табагъы 2,88. Р 12829. Тиражы 3000. Гъафур Гъулям 
адына эдебият ве саньат нешрняты. Ташкент, Навоий 30. арт- 


наме 247—68. 


Озьбекстан ССР Министрлер Советин Матбуат Девлет Коми- 
тетипинь Ташкент полиграфкомбинатында №2 кягъыткъа басылды. 
1971 с. Ташкент, Навонӣ, 30. Сымарыш 42. Фняты 9 к. 


